Drugi okrugli sto o unutrašnjem dijalogu: Status Kosova najvažnije pitanje, ne postoji brzo rešenje | KoSSev\nŠarčević: Uspešna država jako dobro rešenje svakog problema\nOkrugli sto otvorio je ministar prosvete, Mladen Šarčević, uz podsećanje da je dijalog započet na inicijativu Predsednika Srbije.\nŠarčević je ujedno naglasio da, kako je ocenio, nije reč o dijalogu, već "o ozbiljnom i kreativnom iznošenju stavova".\nPočela sa radom zvanična Internet stranica Radne grupe za unutrašnji dijalog\nNa Internet stranici Predsednika Srbije objavljena je i adresa zvanične Internet prezentacije Radne grupe za pružanje podrške vođenju unutrašnjeg dijaloga o Kosovu i Metohiji.\nUnutrašnji dijalog bez opozicije\nPredstavnici opozicije, sa druge strane, ne veruju da postoji iskrena želja za dijalogom i najavili su da u njemu neće učestvovati.\nPredsednik Demokratske stranke, Dragan Šutanovac, ocenio je nedavno da je unutrašnji dijalog o Kosovu i Metohiji, koji je pokrenuo predsednik Srbije Aleksandar Vučić "fingiranje javnosti" kojim neko želi da "opere savest" za ispunjavanje samo onih odredbi Briselskog sporazuma koje su u interesu Albanaca, prenosi Insajder.\nRanije je i iz DSS-a poručeno da bi zbog važnosti teme, kao stranka rado učestvovali u dijalogu, ali i da u ovakvoj formi, “kada se svi pitaju”, neće učestvovati.\nIz Dveri su ranije naveli da je "sve to medijska predstava i jedno veliko foliranje", te da je u pitanju "lažni dijalog, jer dijaloga nema gde treba da ga bude".\n"Ako je Vlada nešto htela da čuje i da napravi neki rezime, imala je vremena. Sada je za to kasno. Mi smo se zato okupili da uradimo sve kako bismo to zaustavili," poručio je takođe u ranijoj reakciji lider Državotvornog pokreta, Slobodan Samardžić.\nOd naučnika ne treba očekivati političko rešenje, oni će dati mnoge naučne istine koje su jako bitne za rešavanje ovakvih situacija, naveo je, otvorivši okrugli sto.\n"Činjenica je da je uspešna država jako dobro rešenje svakog problema, da bez uspeha Srbije ne vredi o ovome ni pričati, da je uspeh nešto što podiže i vezuje ovu priču unapred," rekao je ministar prosvete takođe.\nNakon izlaganja Šarčevića, usledili su predlozi učesnika skupa.\nOd šire integracije do međunarodne konferencije\nMomčilo Pavlović sa Instituta za savremenu istoriju smatra da je jedno od rešenja šira integracija.\n"Danas se Srbi i Albanci slažu samo u jednom, a to je da i jedni i drugi žele u EU. Zato je šira integracija istovremeno ulazak u Evropsku uniju, a onda diktiranje tih evropskih standarda i na prilike na ovom prostoru," objasnio je Pavlović.\nPo njegovom mišljenju, drugo moguće rešenje je stvaranje zajednice slobodnih balkanskih država, a treće bi moglo da bude velika međunarodna konferencija po unapred utvrđenim principima uz učešće velikih sila i zainteresovanih strana, koja bi istovremeno uzela u razmatranje i srpsko i albansko pitanje na Balkanu, uvažavajući njihove interese.\nĐurić o ZSO: Priština ne odugovlači odluku samostalno\nĐurić je, nakon okruglog stola, kazao i da ne veruje da Priština samostalno koči formiranje Zajednice srpskih opština.\n"Šest godina učestvujemo u razgovorima, 236 sastanaka. Hvala Bogu doprineli smo da se sačuva mir, ali nisam još video ni jedan značajniji potez koji je Priština povukla ili nije povukla, a da za to nije imala prećutnu ili eksplicitnu saglasnost onih koji ih podržavaju u delu međunarodne zajednice. To Prištinu ne amnestira od obaveze da sprovede ono što je dogovoreno i ta štoperica koja je ovde u Beogradu uključena - radi. Danas je 1675 dan od kako duguju formiranje ZSO, ako se ne varam, možda i 1676 ipak.," rekao je Đurić.\nGovoreći o Srpskoj listi, on ponavlja da je ona meta pritiska Prištine, što, ocenjuje, pokazuje primer poništavanja izbora u Partešu, gde je kandidat Srpske liste pobedio u prvom krugu.\n"Podsetiću da su predstavnici Srpske liste saslušavani, hapšeni, vođeni u tzv. kosovsku obaveštajnu službu, a da su Srbi u Leposaviću, njih 16-oro, otpušteni sa posla samo zato što su bili za Srpsku listu i za jedinstvo sa državom Srbijom i ti pritisci se nastavljaju," tvrdi Đurić.\nOcenjuje da su analize koje su ponudili direktori i naučnici iz društvenih i humanističkih instituta pokazale:\n"Ne postoji brzo rešenje. Istorija ne miruje i međunarodne okolnosti često diktiraju dinamiku odnosa i mogu relativizovati i pogoršati stanje kakvo jeste. Istorija pokazuje da na Balkanu uvek može biti gore nego što jeste."\nNema važnijeg pitanja od statusa Kosova\nDirektor Instituta za političke studije Ivan Đurić je rekao da za Srbiju "nema važnijeg pitanja od statusa Kosova".\n"Kako postići sklad između maksimalnog interesa koji zadovoljava obe strane teritorijalni integritet i državnu celovitost Srbije, i maksimalnog interesa albanske strane?" - pitao je on.\nOcenio je da još nema "nacionalnog konsenzusa" u Srbiji o Kosovu, istakavši da je "državni vrh pozivom na unutrašnji dijalog učinio veliki korak" u tom pravcu.\nRekao je da bi pri Vladi Srbije, ili njenoj Kancelariji za KiM trebalo formirati "državnu komisiju" koja bi se bavila razrešenjem "Gordijevog čvora" koji je, kako je rekao, "istorija nametnula Srbima i Albancima".\nTeritorija bez ljudi manje vredna\nVojislav Pavlović iz Balkanološkog instituta SANU je upozorio da se pored brige o teritoriji, mora voditi i briga o ljudima:\n"Teritorija bez ljudi čini mi se manje vredna".\n"Ekonomski jaka Srbija, sa stabilnim institucijama, u međunarodnoj zajednici će moći da se predstavi kao pouzdan sagovornik u rešavanju kosovskog pitanja," dodao je on.\nIdeja o podeli - stranci ne bi dozvolili\nMiša Đurković iz Instituta za evropske studije je odbacio ideje o razgraničenju ili podeli Kosova, istakavši da to "stranci jednostavno ne bi dozvolili".\n"Sada, po njihovim podacima, na Kosovu, zajedno sa Srbima i ostalim zajednicama, ima oko 1,1 milion građana," rekao je Đurković koji se založio za "ofanzivnije kontakte" s predstavnicima Albanaca.\nPredstavnici 22 instituta, odnosno više od 50 naučnoistraživačkih radnika predložili su i formiranje nacionalne komisije za izradu modela rešenja, ali i istakli potrebu osnaživanja srpske zajednice na KiM-u, insistiranja na imovinskim i ličnim pravima, ali i osnaživanje Srbije pre svega na ekonomskom, a onda i na institucionalnom planu.\nĐurić: Ponuđena rešenja prosledićemo predsedniku\nPonuđenim rešenjima i predlozima zadovoljni su, kažu - generalni sekretar predsednika Srbije Nikola Selaković i direktor Kancelarije za KiM i predsednik Radne grupe za podršku unutrašnjem dijalogu, Marko Đurić.\nĐurić tvrdi da je okrugli sto pokazao da je došlo do "mobilizacije" naučnih i akademskih potencijala Srbije sa ciljem da se bolje sagleda, zajednički deluje i efikasnije radi na pronalaženju "što je moguće šireg spektra rešenja i stavova za jedan od najsloženijih problema sa kojim se naša država i naše društvo suočavaju".\nU prvih sat i po videlo se da se mogu čuti dijametralno suprotna gledišta po pitanju Kosova i Metohije, navodi, dodajući:\n"I mislim da smo iz ove diskusije mogli mnogo toga da naučimo. Svakako i sa zanimanjem i velikom pažnjom nastavićemo da pratimo i dalje, sintetisaćemo i popisati sve ono što je rečeno i dostaviti to Predsedniku Republike."\nSelaković: Kosovo i Metohija se vraćaju u fokus našeg dnevnog ali i strateškog političkog života i delovanja\nSelaković navodi da su se danas mogli čuti stavovi i predlozi i mnoge konstatacije koje nisu do sada mogle da se čuju na političkim forumima, ni u sali Narodne skupštine Srbije.\n"Današnji okrugli sto i ono što predstoji samo pokazuje koliko je inicijativa predsednika Vučića nacionalno odgovorna, jer kao što je rekao jedan od kolega danas za okruglim stolom, ovim se, na potpuno jedan drugačiji način, ali i državno i nacionalno odgovorniji način, Kosovo i Metohija vraćaju u fokus našeg dnevnog, ali i strateškog političkog života i delovanja," zaključio je.\nSledeći okrugli sto o unutrašnjem dijalogu trebalo bi uskoro da se održi takođe, a u zgradi Matice Srpske, u Novom Sadu.


KARUSEL EKSPERIMENT VEČE i izložba fotografija sa prošlogodišnjeg festivala u Domu kulture - PressLider.rs\nKARUSEL EKSPERIMENT VEČE i izložba fotografija sa prošlogodišnjeg festivala u Domu kulture\n29. jula 2019. 29. jula 2019. Marina Trmčić\t0 Comments Dom kulture Čačak, festival Karusel\nČačak – Danas, ponedeljak 29. jul, u okviru treće festivalske večeri pod nazivom „KARUSEL EKSPERIMENT“ na programu su izvođači koji se bave istraživanjem zvuka u različitim žanrovima. Koncert počinje u 20:30 u Velikoj sali Doma kulture, ulaz je slobodan.\nDragon fuel iz Novog Sada\nNastupiće „Dragon’ Fuel“ iz Novog Sada, koji predvodi Lav Kovač, bubnjar sa internacionalnom karijerom. Grupa eksperimentiše sa različitim muzičkim žanrovima – worl music, jazz, stvarajući neopisivo orginalnu zvučnu sliku.\nAneta George and MartinMilcent Trio\nCentralno mesto koncerta zauzimaju gosti iz Francuske, jazz sastav „Aneta George and Martin Milcent TRIO“ iz Pariza, klasična jazz trojka, klavir, bubanj i bas i opčinjujući vokal Anete George.\nKao treći, nastupiće „Popečitelji“ iz Kragujevca, sastav koji godinama neguje eksplozivni andergraund zvuk na našoj i regionalnoj sceni.\nU sredu 31. jula u gornjem holu Doma kulture u 21 čas biće otvorena i izložba fotografija sa prošlogodišnjeg i ovog izdanja Festivala. Autor izložbe je Aleksandar Alempijević, muzičar, fotograf i predsednik Saveta festivala. Evo nekoliko njegovih fotografija\n← Mališani, Dino park i manifestacija „Upoznajmo Zapadnu Srbiju kroz mladost“ ulepšali Zlatibor\nKo će biti prvak Srbije karavana „City Games’’ odlučiće finalno takmičenje u Čačku →


Velika Britanija: Odloženo ukidanje lockdowna | SEEbiz.eu\nObjavljeno: 14.06.2021 / 09:27\nLONDON - Britanski zvaničnici potpisali su odluku o odlaganju ograničenja uvedenih usled epidemije korona virusa za posle 21. juna.\nBritanski zvaničnici potpisali su odluku o odlaganju ograničenja uvedenih usled epidemije korona virusa za posle 21. juna.\nVladini izvori rekli su za BBC da će najnovija pravila ostati na snazi još četiri nedelje nakon ovog datuma.\nTo znači da će noćni klubovi ostati zatvoreni i zaposleni će biti pozvani da i dalje rade od kuće kad god je to moguće.\nOčekuje se da će premijer Boris Johnson kasnije u toku dana saopštili ovu odluku na konferenciji za novinare.\nTagovi: velika britanija, lockdown, koronavirus, boris johnson, rad na daljinu


Rudar Kakanj bolji od FK Viteza\n23 Jula, 2017 24 Jula, 2017\nNa stadionu Pod Vardom fudbaleri Rudara su danas odigrali četvrti susret u okviru priprema za novu sezonu u Prvoj ligi Federacije BiH. Protivnik ekipi Elvedina Beganovića bila je ekipa FK Vitez, člana Druge lige FBiH – Zapad.\nZeleno-crni su već nakon prvog poluvremena imali vodstvo od tri gola razlike, a strijelci su bili kapiten Belmin Kobilica i dva puta iskusni Bajro Spahić.\nU nastavku je ekipa Rudara postigla još dva gola, a strijelci su bili Amel Neimalrija i Armin Cibra, koji se nalazi na probi u kakanjskom prvoligašu.\nOd prve minute u ekipi Rudara su igrali: Dujković, Sarvan, Čaluk, Zukić, Alić, Topalović, Durak, Kobilica, Čiva, Spahić i Čehajić, dok su u drugom poluvremenu priliku za igru dobili i svi rezervisti.\nDanašnji meč su propustili prvotimci Omer Musić i Mirza Kovač koji su dobili po dva dana slobodno zbog privatnih obaveza, kao i Admir Smolo koji ima lakšu povredu.\nGeneralku pred start nove sezone zeleno-crni igraju u petak ili subotu sa sarajevskim Olimpikom.\nTačan termin će biti dogovoren u naredna dva dana jer kako ističe trener Rudara Elvedin Beganović Rudar ne želi da igra u istom terminu kada dobojska Mladost dočekuje sarajevski Željezničar u okviru drugog kola Premijer lige BiH jer će sasvim sigurno biti ogroman interes kakanjske javnosti za susret u Doboju.\nNačelniku Nerminu Mandri dodijeljena zahvalnica za nesebičan doprinos radu Udruženja OKC Kakanj


Seničić: Poskupljenja turističkih aranžmana zbog rata u Ukrajini i inflacije | Novosadski informativni portal 021\nSeničić: Poskupljenja turističkih aranžmana zbog rata u Ukrajini i inflacije\nDirektor YUTA Aleksandar Seničić izjavio je da će zbog poskupljenja naftnih derivata doći do poskupljenja turističkih aranžmana, pogotovo onih koji uključuju avio prevoz.\nOn je kao najatraktivnije destinacije za predstojeće letovanje naveo zemlje u kojima naši turisti tradicionalno letuju poslednjih godina, Grčku, Tursku, Egipat, Crnu Goru, Albaniju, a kaže da se povećava interesovanje za Španiju i za Italiju.\nPrema njegovim rečima, doći će do povećanja cena aranžmana zbog situacije sa krizom u Ukrajini, ali i inflacijom u čitavom svetu. Ocenio je za N1 da je, u trenutku popuštanja epidemioloških mera u mnogim zemljama, došlo do novog problema, pa vlasnici turističkih agencija strahuju da ovaj sektor može pogoditi kriza koja može biti veća nego za vreme najjačih restrikcija zbog korona virusa.\nNaveo je da će doći do povećanja cena avionskih karata, ali smatra da ono neće biti drastično.\n"Kada govorimo o povećanju cena, moramo da budemo oprezni, računamo na povećanje cena zbog goriva koje utiče na mnoge usluge u turizmu, kako na one koje se tiču prevoza, tako i na ostale - pridružene. Ne očekujemo da drastično skaču cene hotela. Ono što nas pomalo brine jeste veliki skok cene goriva za avionski saobraćaj, pre svega za čarter letove. Tu moramo da budemo svesni da je u poslednjih sedam dana povećana cena za čak 30 odsto", upozorava Seničić.\nPrema njegovim rečima, treba očekivati doplate za čarter letove, za one koji su već zakazani, ali treba biti oprezan i ne treba baratati visokim cenama.\n"Računamo da prosečno povećanje ne sme biti veće od 30 evra po jednoj karti. Ista je stvar i kada govorimo o redovnom avio prevozu. Zbog rerutiranja određenih linija, odnosno nemogućnosti preletanja preko Rusije, imamo kompanije koje lete drugim rutama i koje će, zbog profitabilnosti, morati da povećavaju cene avio prevoza", kaže Seničić.\nGovoreći o epidemiološkim merama u Evropi, napominje da više ne postoje zemlje gde je našim građanima zabranjen boravak i da je ponovo omogućen ulazak u Italiju i Španiju, dve omiljene destinacije naših građana.\n"Ova kriza u Ukrajini neće uticati na turističke destinacije, kada govorimo o turističkom tržištu Srbije, obzirom da nemamo dodirnih tačaka ni sa Rusijom, ni sa Ukrajinom", istakao je Seničić za N1.\nUpitan da prokomentariše predstojeću sezonu, odgovara da je interesovanje naših građana bilo veliko, ali da je sa početkom rata u Ukrajini sve stalo. Međutim, naglašava da do sada nema još otkazivanja.\n"Strah nije došao. Mi nismo tržište koje se mnogo plaši, setimo se situacija da su bili teroristički napadi u pojedinim zemljama, a da su naši putnici kupovali aranžmane u istom obimu kao i pre tih napada. Postoji generalni strah da ne eskalira ovaj sukob u Ukrajini i iskreno se nadam da do toga neće doći. Dakle, do sada nema otkazivanja, ali nema ni interesovanja", kazao je Seničić.\nUdruženje turističkih agencija podnosi tužbe protiv premijerke, ministarke turizma i inspekcije\n15.03.2022\t• 11:30\nNisam bio već dve godine, ove idem pa makar se i pucalo. Ne bih baš na Crno More, ali Grčka, Crna Gora, svejedno. Dosta mi je predlaganja oblika - idite u Srbiju... ali za jednu noć u Srbiji mogu da provedem nedelju dana u Grčkoj. O zdravlju mora, pogotovo za decu, mislim da nema potrebe pričati, i da to svi znaju!\n15.03.2022\t• 09:10\nDosadili su sa turizmom, ljudima nije do putovanja opterećeni su drugim brigama. Problem je što Srbija ima previše turističih radnika a veoma slab turistički potencijal. Moraće se prekvalifikovati i potražiti posao u realnom sektoru.\n15.03.2022\t• 08:45\ni ti krenuo stopama av ,lazes


BH Telecom: Huawei Mate 20 Pro DS\nHuawei Mate 20 Pro DS posjeduje izvanrednu 40 W SuperCharge tehnologiju i obrnuto bežično punjenje dostupno je samo na Mate 20 Pro uređajima.\nTrostruka Leica kamera s najnovijim ultra širokouglastim objektivom nikoga ne ostavlja ravnodušnim.\nMemorija 6 GB RAM / 128 GB ROM\nRezolucija kamere 40MP+20MP+8MP\nDimenzije (mm) / Težina (g) 157.8 x 72.3 x 8.6 mm, 189 g\nSenzori: Gravity, Ambient light, Proximity, In-screen fingerprint, Hall-sensor, Gyroscope, Compass, Infrared, Laser sensor, Barometer\nProcesor: HUAWEI Kirin 980 CPU, Octa-core + 2 x Cortex A76 2.6GHz + 2 x Cortex A76 1.92GHz + 4 x Cortex A55 1.8GHz\nRear camera: Tri-lens camera, Leica, 40MP+20MP+8MP, f/1.8 + f/2.2 + f/2.4, supports autofocus\nExternal interface: Standard Type-C\nDust and Water Resistant Supported (IP68)\nCijena uređaja sa uračunatim PDV-om i popustom na odabrani paket iznosi 1 263,15 KM.\nCijena uređaja sa uračunatim PDV-om i popustom na odabrani paket iznosi 1 233,15 KM.\nCijena uređaja sa uračunatim PDV-om i popustom na odabrani paket iznosi 1 243,15 KM.\nCijena uređaja sa uračunatim PDV-om i popustom na odabrani paket iznosi 1 183,15 KM.\nCijena uređaja sa uračunatim PDV-om i popustom na odabrani paket iznosi 1 083,15 KM.\nCijena uređaja sa uračunatim PDV-om i popustom na odabrani paket iznosi 1 193,15 KM.\nCijena uređaja sa uračunatim PDV-om i popustom na odabrani paket iznosi 983,15 KM.\nCijena uređaja sa uračunatim PDV-om i popustom na odabrani paket iznosi 1 093,15 KM.\nCijena uređaja sa uračunatim PDV-om i popustom na odabrani paket iznosi 793,15 KM.\nCijena uređaja sa uračunatim PDV-om i popustom na odabrani paket iznosi 973,15 KM.\nCijena uređaja sa uračunatim PDV-om i popustom na odabrani paket iznosi 423,15 KM.\nCijena uređaja sa uračunatim PDV-om i popustom na odabrani paket iznosi 1 223,15 KM.\nCijena uređaja sa uračunatim PDV-om i popustom na odabrani paket iznosi 1 213,15 KM.\nCijena uređaja sa uračunatim PDV-om i popustom na odabrani paket iznosi 1 251,15 KM.\nCijena uređaja sa uračunatim PDV-om i popustom na odabrani paket iznosi 1 214,15 KM.\nCijena uređaja sa uračunatim PDV-om i popustom na odabrani paket iznosi 1 131,15 KM.\nCijena uređaja sa uračunatim PDV-om i popustom na odabrani paket iznosi 1 205,15 KM.\nCijena uređaja sa uračunatim PDV-om i popustom na odabrani paket iznosi 1 088,15 KM.\nCijena uređaja sa uračunatim PDV-om i popustom na odabrani paket iznosi 1 026,15 KM.\nCijena uređaja sa uračunatim PDV-om i popustom na odabrani paket iznosi 1 256,15 KM.\nCijena uređaja sa uračunatim PDV-om i popustom na odabrani paket iznosi 1 143,15 KM.\nCijena uređaja sa uračunatim PDV-om i popustom na odabrani paket iznosi 1 100,15 KM.\nCijena uređaja sa uračunatim PDV-om i popustom na odabrani paket iznosi 1 060,15 KM.\nCijena uređaja sa uračunatim PDV-om i popustom na odabrani paket iznosi 848,15 KM.\nCijena uređaja sa uračunatim PDV-om i popustom na odabrani paket iznosi 1 063,15 KM.\nCijena uređaja sa uračunatim PDV-om i popustom na odabrani paket iznosi 853,15 KM.\nCijena uređaja sa uračunatim PDV-om i popustom na odabrani paket iznosi 1 273,15 KM.\nCijena uređaja sa uračunatim PDV-om i popustom na odabrani paket iznosi 1 998,30 KM.\nCijena uređaja sa uračunatim PDV-om i popustom na odabrani paket iznosi 1 953,30 KM.\nCijena uređaja sa uračunatim PDV-om i popustom na odabrani paket iznosi 1 128,15 KM.\nCijena uređaja sa uračunatim PDV-om i popustom na odabrani paket iznosi 1 103,15 KM.\nCijena uređaja sa uračunatim PDV-om i popustom na odabrani paket iznosi 1 053,15 KM.\nCijena uređaja sa uračunatim PDV-om i popustom na odabrani paket iznosi 1 113,15 KM.\nCijena uređaja sa uračunatim PDV-om i popustom na odabrani paket iznosi 1 073,15 KM.\nCijena uređaja sa uračunatim PDV-om i popustom na odabrani paket iznosi 1 133,15 KM.\nCijena uređaja sa uračunatim PDV-om i popustom na odabrani paket iznosi 823,15 KM.\nCijena uređaja sa uračunatim PDV-om i popustom na odabrani paket iznosi 1 023,15 KM.\nCijena uređaja sa uračunatim PDV-om i popustom na odabrani paket iznosi 1 153,15 KM.\nCijena uređaja sa uračunatim PDV-om i popustom na odabrani paket iznosi 1 033,15 KM.\nCijena uređaja sa uračunatim PDV-om i popustom na odabrani paket iznosi 1 173,15 KM.\nCijena uređaja sa uračunatim PDV-om i popustom na odabrani paket iznosi 993,15 KM.\nCijena uređaja sa uračunatim PDV-om i popustom na odabrani paket iznosi 1 043,15 KM.\nHuaweiMate 20 Pro DS


OVU DRŽAVU SATI DIJELE OD BANKROTA | Hayat.ba\nOVU DRŽAVU SATI DIJELE OD BANKROTA\nU Libanu teku "posljednji sati" pred formalno proglašenje da ta zemlja ne može da vraća svoje dugove, rekao je danas visoki zvaničnik ove zemlje Alan Aun.\nKako prenosi “Reuters”, predsjednik, premijer i portparol parlamenta sastali su se prije nego što će kasnije u toku dana izdati zvanično saopćenje.\nAgencija je iz neimenovanih izvora saznala u petak da će danas Liban objaviti kako ne može da isplati obveznice koje dospijevaju i želi da restrukturira dug u inostranoj valuti koji dostiže vrijednost od 31 milijardu dolara, osim ukoliko u posljednji čas ne postigne dogovor sa kreditorima da bi izbjegao bankrot.\nNemogućnost plaćanja dugova označila bi novu fazu u finansijskoj krizi koja potresa ekonomiju Libana od oktobra, zbog koje je vrijednost lokalne valute skliznula 40 procenata a vodeće banke ograničile su štedišama pun pristup depozitima.\nKako prenosi “Reuters”, premijer Hasan Dijab objaviće odluku vlade Libana u vezi sa evroobveznicama danas, samo dva dana prije nego što na naplatu dospijevaju evroobveznice vrijedne 1,2 milijarde dolara.


"Lepota različitosti" - festival koji spaja i prepliće tradiciju (VIDEO) - BC Info\n„Lepota različitosti“ – festival koji spaja i prepliće tradiciju (VIDEO)\n21. jula 2021. admin Bela Crkva, Društvo 0\nMultikulturni festival „Lepota različitosti“ i ove godine prikazao je bogatstvo narodne igre i pesme različith nacionalnih zajednica koje čuvaju svoju kulturnu baštinu. Otvaranje festivala, devetog po redu, u organizaciji „Češke besede Kruščica“, a pod pokroviteljstvom Ambasade Republike Češke u Beogradu, opštine Bela Crkva i Nacionalnog saveta češke nacionalne manjine, održano je u sali centra za kulturu „Bela Crkva“ u petak, 16. jula.\nKonzulka Amdasade Republike Češke u Beogradu, Petra Feikova, istakla je značaj festivala za očuvanje češke tradicije i identiteta ove malobrojne, ali aktivne zejednice u Srbiji.\n„Upoznavanjem sa tradicijom naših naroda, međusobno se zbližavamo i time doprinosimo našem boljem suživotu u ovoj sredini i jačanju veza između naše dve zemlje, koje imaju dugu istoriju. Ministarstvo spoljnih poslova Republike Češke svake godine finansijski podržava projekte i manifestacije koje organizuju češka udruženja svuda u svetu. Ove godine je za udruženja u Srbiji izdvojeno nešto više od 23 hiljade evra, a i festival „Lepota različitosti“ je jedan od podržanih projekta, kao i godinama unazad, jer smo prepoznali njegov značaj. Izuzetno mi je drago što svake godine na festivalu vidimo i predstavnike lokalne samouprave opštine Bela Crkva i želim da vam se zahvalim što podržavate i pomažete češku zajednicu u vašoj opštini“ – rekla je Feikova.\nPredsednica opštine Bela Crkva Violeta Simić otvorila je festival i naglasila da je kulturna raznolikost koja krasi našu zajednicu naše najveće bogatstvo.\n„Ponosna sam što drugi put otvaram festival „Lepota različitosti“ i zahvaljujem se svim učesnicima što podržavaju našu misiju da lepo živimo zajedno, da negujemo tradiciju, da negujemo prijateljstvo naših država. Organizatorima sve čestitke što uspešno i na ovaka lep način održavaju ovu manifestaciju i nadam se da ćemo se videti i narednih godina u Beloj Crkvi“ – istakla je Simić.\nUz nastupe kulturno umetničkih društava i folklornih sekcija prikazano je da festival „Lepota različitosti“ spaja ljude i prepliće tradiciju, uz poziv na druženje i drugog dana festivala u Kruščici.\nPredstavnici Češke besede Kruščica, kao i učesnici festivala, okupili su se najpre u Etno kući u Kruščici i defileom kroz centar sela najavli početak programa.\nSvoje umeće najpre su pokazale folklorne sekcije i kulturno umetnička društva, a nakon toga publika je uživala u nastupima horova i pevačkih grupa.\nOŠ „Sava Munćan“ iz Kruščice predstavila je svoje razigrane pčelice, a „Češka beseda Kruščica“ i „Češka beseda Bela Crkva“ osim spleta čeških igara, odigrale su i koreografiju „Leskovac“. Kulturno umetničko društvo „Vukomir Vidić – Uča“ sa sekcijama iz Kusića i Bele Crkve predstavilo se koreografijama: „Radujevac“, igre iz okoline Pirota, „Katanka“ i „Bugarka“. Foklorni ansambl „Đorđe Košbuk“ iz Grebenca nastupio je sa rumunskim narodnim igrama, a foklorna sekcija Centra za kulturu „Bosilegrad“ sa koreografijama „Šopska svita“ i „Kopanica“. Ansambl „Romaška“ iz Pančeva pikazao je rusku školu igre kroz koreografije „Antoška“ i „Moskovski kadril“. Folklorna sekcija Rusinskog kulturnog centra iz Novog Sada predstavila je rusinske igre iz Vojvodine.\nPevačka grupa „Krajani“ podsetila je publiku na tradicionalne češke pesme, a duvački orkestar KUD „Đorđe Košbuk“ spletom rumunskih narodnih pesama zagrejao je dlanove publike. Orkestar „Moravska tambura“ iz varošice Saraorci pokazao je kako se neguje lepa tradicija tamburica. Hor „Banjalučke krajanke“ na svom repertoaru imao je češke kompozicije a hor „Harmonija“ Rusinskog kulturnog centra svojim nastupom oplemenio je ovo veče.\nFestival je zatvorila folklorna sekcija „Češke besede Kruščica“ koreografijom „Svaki momak devojku ima“.\nPredsednik „Češke besede Kruščica“ Jozef Irović zahvalio se svim učesnicima festivala i naglasio značaj manifestacije za češku zajednicu u smislu promocije češke kulture i tradicije.\n„Naši gosti pokazali su svoje umeće narodnih igara i pesama, predstavili su svoje nacionalne zajednice na najlepši mogući način. Češka udruženja su pokazala kako se voli i neguje kultura, tradicija i maternji jezik, bez obzira što smo kilometrima daleko od matične zemlje. Moram da istaknem da smo ovde izuzetno prihvaćeni i podržani od svih institucija i nadam se da ćemo sledeće godine jubilarni deseti festival unaprediti i organizovati na još bolji način“ – rekao je Irović.\nHumanitarni bazar „Za Marinino bolje sutra“ od 23. do 25. jula u Gradskom parku


VIDOVIĆ: BUDŽET SRPSKE U POZITIVNOM PLUSU VIŠE OD 90 MILIONA KM | RTV Slobomir\nMinistar finansija Republike Srpske Zora Vidović izjavila je da prihodi i primici u budžetu Republike Srpske u prvih šest mjeseci ove godine iznose milijardu i 648 miliona KM i veći su za jedan odsto od planiranih, dok su izdaci milijardu i 550 miliona KM i oni su 95 odsto od plana.\n"Ako pogledamo konsolidaciju budžeta za prvih šest mjeseci ukupni prihodi i primici su milijardu i 934 miliona KM, a izdaci milijardu i 842 miliona KM. To znači da smo u jednom pozitivnom plusu više od 90 miliona KM", rekla je Vidovićeva.\nOna je večeras za RTRS rekla da će se ovakvo stanje u budžetu Republike Srpske nastojati održati do kraja godine, i pored toga što Republika Srpska od UIO BiH nije dobila dobar dio prihoda, oko 60 miliona KM.\n"Taj naš rebalans je ipak napravljen na bazi više prikupljenih prihoda u domaćoj varijanti od direktnih poreza", istakla je Vidovićeva.\nOna je rekla da su tome doprinijele mjere kontrole i suzbijanja sive ekonomije, ali i mjere Vlade Republike Srpske u pogledu rasterećenja privrede čije su posljedice povećanje prosječne plate.\nVidovićeva je napomenula da u direktnim porezima veliki rast imaju doprinosi, ističući da je za Fond PIO prikupljeno 39 miliona KM više u odnosu na isti period lani, za Fond zdravstva 28 miliona KM više u odnosu na isti period prošle godine.\n"Najveći rast ostvario je prihod od igara na sreću u iznosu od 41 odsto u odnosu na isti period lani i za ovaj period prikupljeno je 7,8 miliona KM više, iako je primjena novog Zakona o igrama na sreću tek tri mjeseca", kaže Vidovićeva.\nGovoreći o zaduženjima Republike Srpske, Vidovićeva je rekla da Srpska uspješno izvršava sve svoje obaveze.\n"Za prvih šest mjeseci ove godine zaduženje je bilo 181 milion KM za obveznice i 40 miliona KM za trezorske zapise. Od ovih 40 miliona KM već smo 20 miliona KM vratili u julu, a drugi dio u septembru. Otplatili smo do sada ino duga 141 milion KM i unutrašnjeg duga 158 miliona KM", istakla je ministar finansija Republike Srpske.\nOna je podsjetila da se Srpska, prema odluci Narodne skupštine, zadužuje 371 milion KM, a vraća obaveze od 603 miliona KM, ističući da Republika Srpska svake godine više vraća nego što se zadužuje.\nKada je riječ o kapitalnim projektima, Vidovićeva je rekla da su Republici Srpskoj jedini i najveći prioritet investicije.\n"Moramo pokrenuti investicione cikluse, a tu prednjači energetski sektor i infrastruktura u smislu izgradnje puteva. Tim pokretanjem mogli bismo doći do rasta bruto društvenog proizvoda od pet odsto i sigurna sam da ćemo to u idućoj godini uspjeti", istakla je Vidovićeva.\nOna je rekla da je Republika Srpska zahvalna Srbiji što joj pomaže, navodeći da je pomoć došla u nekoliko grantova koji su sprovedeni kroz projekte u lokalnim zajednicama.\n"Grant od 25 miliona evra koji dolazi iz Srbije biće implementiran po lokalnim zajednicama u infrastrukturu i neke proizvodne objekte prema potrebi", zaključila je Vidovićeva.\nGIMNAZIJALCI PROSLAVILI MATURSKO VEČE /VIDEO/


Proizvođači malina i kupina protestovaće 22. marta - Izazov\nProizvođači malina i kupina protestovaće 22. marta\nNovi magazin 14. marta 2019. 15:00\nProizvođači malina i kupina protestovaće 22. marta sa zahtevom da minimalna otkupna cena tog voća bude 1,45 evra ili oko 172 dinara jer jedino taj iznos obezbeđuje namirenje troškova proizvodnje i zaradu, rekao je danas predsednik Asocijacije proizvođača malina i kupina Srbije Dobrivoje Radović.\nUpravni odbor tog udruženja, prema rečima Radovića, tek treba da donese odluku gde će biti centralno mesto okupljanja, a dogovoreno je da proizvođači poljoprivrednom meahnizacijom krenu iz svojih mesta prema centralnoj tački gde će se održati protest.\nOn je rekao da je pisma za zahtevom da se uključe u rešavanje problema niskih otkupnih a visokih izvoznih cena malina i kupina poslato predsedniku države Aleksandru Vučiću kao i premijerki Ani Brnabić, ali da nisu odgovorili ni protokolarno.\nNa odluku o protestu, kako je rekao, neće uticati zaključci Radne grupe za strategiju unapređena proizvodnje i tržišta malina i kupina koja bi trebalo da se sastane sledeće nedelje i raspravlja o ceni proizvodnje tog voća.\n„Radna grupa je formirana pre skoro godinu dana i do sada, osim nekoliko sastanaka nije uradila ništa, a trebalo je da izveštaje o svom radu šalje Vladi Srbije“, rekao je Radović i dodao „da je radna grupa htela nešto da uradi to je do sada trebalo da se vidi“.\nProizvođači malina i kupina, prema njegovim rečima, traže i da otkupljivači polože bankarsku garanciju kako bi se obezbedila naplata po otkupljenoj ceni.\nOn je rekao da je do sada jedino firma Sirogojno ponudila akontne (početne) cene od 120 dinara po kilogramu dok drugi otkupljivači nude ugovore bez cena.\nRadović je istakao da protest nije političke prirode, već „seljački“ i da nezadovoljni proizvođači malina i kupina nisu na strani ni vlasti ni opozicije.\nSiniša Mali impresioniran “Zlatiborcem”, obećao podršku\nKad se region, Evropa i Rusija spoje u Pirotu\nOd filmova stiglo 100 miliona evra!\nZa kilogram junetine 17 kilograma kukuruza\nU Aleksinačkim rudnicima ponovo se kopa mrki ugalj\nEvro u ponedeljak 117, 61 dinar\nCenkanje adut za dobre klijente\nGradi se nov pogon u Smederevu, PKC planira zapošljavanje još 1.000…


Tajna Putinove limuzine koja je oduševila svijet: Kažu da je to najsigurnije vozilo na planeti (FOTO) (VIDEO) | www.Pozitivno.ba\nTajna Putinove limuzine koja je oduševila svijet: Kažu da je to najsigurnije vozilo na planeti (FOTO) (VIDEO)\nAugust 6, 2018 Automobili\nRuski lider Vladimir Putin se tokom posjete Finskoj, gdje se sreo sa američkim predsjednikom Donaldom Trumpom, prvi put u inostranstvu vozio u novoj limuzini domaće proizvodnje projekta “Kortež”.\nPrema riječima generalnog direktora FSO general-poručnika Dmitrija Kočneva, specijalni “aurus” je jedna od najzaštićenijih i najsigurnijih limuzina na svijetu.\nNa vozilima ruske proizvodnje za posebne namjene govori se u knjizi “Automobili visokih zvaničnika”, koja će uskoro izaći iz štampe. Takva prevozna sredstva “čvrsto zauzimaju svoje mjesto u sistemu bezbjednosti rukovodstva zemlje”, ističe Kočnev.\nU knjizi se prvi put detaljno govori o novoj porodici automobila “aurus”, napravljenih specijalno za visoke vladine zvaničnike. Predsjednik je 2010. dao ukaz o projektovanju novih vozila, uključujući i onih sa specijalnom zaštitom.\n“Svi su shvatali da je postojanje automobila domaće proizvodnje za predsjednika zemlje pokazatelj prestiža i element nacionalnog ponosa”, istakao je jedan od autora knjige i portparol FSO, doktor istorijskih nauka Sergej Devjatov.\nUmjetnici i dizajneri počeli su da projektuju spoljni izgled automobila 2011. godine. Dizajneri su ponudili nekoliko desetina koncepata, a oko 30 varijanati predstavljeno je Ministarstvu industrije i trgovine u aprilu 2013. godine. Na kraju je za osnovu novog stila automobila “Kortež” uzet klasičan izgled automobila ZIS110 modela iz ’40-ih godina.\nU januaru 2014. godine predsjedniku je predstavljen model limuzine u prirodnoj veličini. On je dobio odobrenje šefa države. Na prelasku 2017-2018. prvi automobili projekta prebačeni su na kontrolno korišctenje Garaže za specijalne namjene FSO Rusije.\nNakon testova sudara i drugih provjera, novi automobili dobili su najviše ocjene. Specijalisti FSO istakli su visok stepen pouzdanosti, bezbjednosti i udobnosti automobila, kao i jednostavnost upravljanja, dinamičko ubrzanje, kočenje i sigurno ponašanje vozila na putu.\nGodine 2012. formulisan je još jedan važan zahtjev: automobili ne treba da se proizvode u pojedinačnim primjercima, već raditi serijsku proizvodnju, što je znatno smanjilo troškove projekta. Tako je kasnije nastala čitava linija automobila na osnovu bazne platforme. Njih mogu da koriste ne samo najviši zvaničnici, već i drugi dobrostojeći klijenti.\nOsim predsjedničke limuzine, u liniju “Aurus” spadaju i sedan, minibus i terensko vozilo. Svi oni koriste jednu platformu i spolja su napravljeni u istom stilu. Nazivi modela predstavljaju mjesta u Kremlju: limuzina i sedan “Senat”, minibus “Arsenal” i terenski automobil “Komandant”.\nNovi automobil ruskog predsjednika “Aurus” prvi put je predstavljen javnosti van Rusije 16. jula tokom posjete Vladimira Putina glavnom gradu Finske. Zapadni mediji naveli su da automobil ruske proizvodnje izgleda izuzetno impresivno i da se u određenoj mjeri može nazvati ‘ideološkim oružjem’ Kremlja.\nPogledajte skok za Guinnessovu knjigu re...\nPovratak legendarne Fiatove 127-ce u ret...\nOBAVEZNA DEZINFEKCIJA: Bakterije i virus...\nBUDUĆNOST JE NAPOKON STIGLA: Predstavljen fascinantan leteći automobil za čiju vam vožnju čak ni ne treba dozvola (VIDEO)


RTS :: Kusari-Ljilja: Za naredne izbore isti metod glasanja kao i za referendum\nPolitika Kusari-Ljilja: Za naredne izbore isti metod glasanja kao i za referendum\nponedeljak, 17. jan 2022, 17:54 -> 18:04\nKusari Ljilja je pojasnila da za najavljeno glasanje na parlamentarnim izborima, ili kako je to bilo na referendumu "druge države ili građana sa dvojnim državljanstvom", postoje metode glasanja, odlazak u državu u kojoj se održavaju izbori, u ambasadama ili poštom.\n"Mogu da se pripreme pred izbore u Srbiji, da se održe u ovom obliku i da se shvati da je Kosovo teritorijalna celina, nezavisna i suverena država", rekla je Kusari-Ljilja nakon sednice predsedništva kosovske skupštine.\n"Rezolucija je ponovo potvrdila volju svih političkih partija u vezi sa procesom koji narušava suverenitet i ustavnost Kosova", navela je Kusari-Ljilja a preneli su mediji u Prištini.\nPoslanici skupštine u Prištini usvojili su u subotu rezoluciju zabranivši da se u srpskim sredinama na KiM održi referendum. U Prištini su Srbima na KiM ponudili da glasaju poštom ili u kancelariji za vezu u Prištini.


Srbija Tradicionalni Partner I Važna Destinacija Za češke Investitore\nHome Srbija Danas Srbija tradicionalni partner i važna destinacija za češke investitore\nPredsednica Vlade Republike Srbije Ana Brnabić sastala se danas sa ministrom spoljnih poslova Češke Republike Tomašom Petričekom koji je u poseti Srbiji sa delegacijom čeških privrednika i predstavnika Privredne komore ove zemlje.\nPredsednica Vlade zahvalila je na poverenju Vlade Češke i investicijama koje dolaze iz ove zemlje i ocenila da su sveukupni bilateralni odnosi dveju država čvrsti i stabilni, čemu pre svega, doprinosi otvoren dijalog i bilateralne posete zvaničnika na najvišem nivou.\nPremijerka Brnabić podsetila je na nedavnu posetu premijera Andreja Babiša i izrazila uverenje da će, uprkos epidemiološkoj situaciji, dve zemlje održati visok intenzitet bilateralne saradnje i uzajamnih poseta zvaničnika na najvišem nivou i saradnje na ekonomskom planu.\nŠef češke diplomatije ocenio je da je Srbija tradicionalni partner i važna destinacija za češke investitore, o čemu svedoči i današnji poslovni forum privrednika dveju zemalja.\nKako je objasnio Petriček, upravo podrška dveju vlada daje podsticaj i ohrabrenje preduzetnicima iz Češke da svoj kapital ulažu na ovom tržištu.\nPetriček je izrazio uverenje da će privredna saradnja omogućiti brži i lakši oporavak naših privreda nakon teške epidemiološke situacije.\nOn je uputio podršku Češke u procesu evrointegracija Srbije, ističući da se ova zemlja snažno zalaže za proširenje Evropske unije.\nSrbija je na evropskom putu i posvećena reformskim procesima u oblasti vladavine prava, istakla je premijerka Brnabić i izrazila uverenje da će nova metodologija pristupanja omogućiti bolju valorizaciju postignutih rezultata.\nPremijerka je zahvalila na podršci Češke u ovom procesu, kao i na zalaganju za jaču regionalnu saradnju, pre svega kroz delovanje Višegradske grupe.\nKada je u pitanju epidemiološka situacija, predsednica Vlade uputila je podršku Vladi i građanima Češke u borbi protiv virusa i istakla da očekuje da će imunizacija stanovništva dati rezultate i da će naše zemlje uspeti da savladaju izazove izazvane ovom zdravstvenom situacijom.\nKako je objasnio Petriček\nŠef češke diplomatije ocenio je da je Srbija tradicionalni partner i važna destinacija za češke investitore\nPrevious articleUhapšena jedna osoba zbog teške krađe na Vračaru\nNext articleSekretar Božić uručio vrednu opremu za „Vode Vojvodine“


Za inovacije 8,4 mil evra iz IPA fondova - Bizlife.rs\nZa inovacije 8,4 mil evra iz IPA fondova\n19:50 Beograd, 05/12/2011\nUgovor o dodeli 8,4 miliona evra bespovratne pomoći Srbiji iz IPA fondova potpisali su predstavnici Vlade Srbije, delegacije Evropske unije i Svetske banke uz poziv kompanijama da se prijave za dodelu sredstava.\nUgovor su potpisali potpredsednik vlade Božidar Đelić, ministar prosvete i nauke Žarko Obradović i šef Kancelarije Svetske banke u Srbiji Lu Brefor, a namenjen je malim privatnim preduzećima iz oblasti informacionih tehnologija, biomedicine, razvoja materijala, poljoprivede, koje za svoje projekte mogu da dobiju do 80.000 evra bespovratne pomoći.\nUslov je da kompanija ne postoji duže od dve godine, a prijave za takozvani Program ranog razvoja u okviru Projekta podrške inovacija u Srbiji, mogu se predati do kraja januara naredne godine.\nPozivajući kompanije sa inovativnim idejama da se prijave, potpredsednik Đelić rekao je da više „nema razloga za kukanje kako nema ko da nam finansira proizvod“.\nDonacija EU pomaže nam „da izvozimo pametne proizvode, a ne više pametne ljude“, rekao je Đelić i najavio da će ukupna suma novca biti utrošena kroz tri komponente od kojih je za prvu, u iznosu od tri miliona evra, danas otvoren poziv.\nDruga faza projekta biće otvorena naredne godine za veće kompanije i za njih će iznos podsticajnih bespovratnih sredstava iznositi do 300.000 evra, rečeno je nakon potpisivanja ugovora i navedeno da se jedna komponenta odnosi na podizanje institucionalnih kapaciteta domaćeg Fonda za inovacionu delatnost.\nMinistar Obradović je posle potpisivanja ugovora rekao da ugovor treba da ohrabri sve mlade naučnike da svoje znanje, kreativnost i maštu usmere na komercijalizaciju svojih projekata, kako bi njihov talenat, kako je rekao, počeo da se vrednuje kako dolikuje.\nProgram ranog razvoja pokrenut je u okviru Projekta podrške inovacijama u Srbiji koji se finansira iz pretpristupnih fondova EU i, kako je rekao šef delegacije EU u Srbiji Vensan Dežer, ovo je prvi ikada odobreni projekat u okviru IPA fondova koji podržava nacionalni sistem inovacija u privatnom sektoru.\nŠef Kancelarije Svetske banke u Srbiji Lu Brefor rekao je na svečanosti da će projekat i ugovor izgraditi lokalne potencijale i privući globalne stručnjake koji će da uvedu transparentnost i selekciju na osnovu zasluga i tako doprinesu ekonomskom rastu i zapošljavanju u Srbiji.\nNa svečanosti su potpisana još dva dokumenta – Ugovor o projektu, koji su potpisali vršilac dužnosti direktora Fonda za inovacionu delatnost Ljiljana Kundaković i Lu Brefor i Administrativni ugovor, koji su parafirali Dežer i Brefor.\nKako je rekla Kundaković, konačna odluka o finansiranju konkretnih projekata se očekuje u roku od tri do četri meseca.\nProjekat, kako je rečeno, ima za cilj da podstakne stvaranje inovativnog preduzetništva i da unapredi sistem novina u Srbiji koji je od ključnog značaja za poboljšanje konkurentnosti privrede i perspektive ekonomskog rasta Srbije na duži rok.\nbiznis ugovor svetska banka inovacije poslovne vesti Srbija


Lalatović i dalje ćuti o ubistvu - Vijesti.me\nLalatović i dalje ćuti o ubistvu\nNikšićanin je osumnjičen da je u četvrtak ubio sugrađanina Ranka Vuletića Edit\n8634 pregleda 2 komentar(a)\nUviđaj nakon ubistva Vuletića (Foto: Svetlana Mandić)\nSvetlana Đokić 6. avgust 2019, 07:57\nSudija za istragu podgoričkog Više suda Vladimir Novović odredio je pritvor do 30 dana Nikšićaninu Vuku Lalatoviću, osumnjičenom da je u četvrtak ubio sugrađanina Ranka Vuletića.\n“Moj branjenik ni tokom saslušanja kod sudije Novovića nije iznosio odbranu”, kazao je “Vijestima” advokat Zoran Radonjić. Osumnjičeni o motivu zbog kojeg je pucao u Vuletića nije saopštio ni na prethodnom saslušanju kod višeg državnog tužioca Miloša Šoškića.\nVuletić je ubijen u četvrtak, u Njegoševoj ulici u centru Nikšića. Lalatović je ranije osuđivan zbog razbojništva, a hapšen je i kao maloljetnik. I ubijeni Vuletić bio je osuđen na 11 meseci zatvora zbog bacanja bombe u blizini nikšićkog lokala “Tani” Ranka Radulovića, 2015. godine.\nVuletiću, njegovoj ćerki Ivani i njenom suprugu Vesku Raškoviću sudilo se zbog prikrivanja pljačkaša zlatare “Rej gold” u Nikšiću 2012. godine, kada je ukradeno oko dva i po kilograma zlata. Vuletić je oslobođen optužbi zbog nedostatka dokaza.\nMUP DONIO NOVI DOKUMENT ZA POBOLJŠANJE BEZBJEDNOSTI DRUMSKOG SAOBRAĆAJA\nNije bilo novca za stacionarne radare\nRožaje: Policija oduzela ilegalnu pušku i oružje\nNikšićanin osumnjičen za pljačku kladionice: Za bijeg do Podgorice...\nPucnjava u Podgorici, ranjen Globarević\nPrihvaćeno jemstvo, Kašćelan će se braniti sa slobode\nNikšićanin osumnjičen za pljačku kladionice: Za bijeg do Podgorice prijetio taksisti?


Vučić pisao Putinu - Sputnjik Srbija\nVučić pisao Putinu\n18:33 22.02.2020 Preuzmite kraći link\nPredsednik Srbije Aleksandar Vučić uputio je danas, povodom sutrašnjeg praznika Dana branilaca Otadžbine, čestitku predsedniku Ruske Federacije Vladimiru Putinu.\n"Poštovani predsedniče Putin, dragi prijatelju,čestitam Vam Dan branilaca Otadžbine, dan koji je više od praznika, jer je simbol herojske i slavne istorije Rusije, patriotizma ruske vojske i njenog jedinstva sa narodom", naveo je Vučić i istakao da mu je čast što je Srbija u teškim istorijskim trenucima bila na istoj strani, strani istine i pravde.\nOn je podsetio da su Srbija i Rusija, u težnji da svet bude bolje mesto za buduća pokolenja, kroz velika iskušenja stizale do velikih pobeda, gradeći tako i jake veze između dva bratska naroda.\n"To nas obavezuje da junačka dela naših predaka zauvek pamtimo, uz veliku zahvalnost i duboko poštovanje, kao i da podsećamo na slobodarsku tradiciju naših dvaju bratskih naroda", rekao je predsednik Srbije.\nOn je zahvalio predsedniku Putinu za čast koju je ukazao Srbiji i svim njenim građanima, pozivajući ga da prisustvuje veličanstvenoj proslavi 75. godišnjice Dana pobede nad fašizmom 9. maja u Moskvi.\n"Dozvolite da Vam zahvalim i na ličnom angažovanju u bliskoj vojno-tehničkoj saradnji naših dveju zemalja koja doprinosi našoj mirnoj budućnosti. Rusija uvek može da računa na Srbiju kao postojanog prijatelja i pouzdanog partnera u razvoju svestrane saradnje", navodi se u čestitki predsednika Vučića.


U saobraćajnoj nesreći povređena 20-ogodišnja devojka\nIzvor: Radio Televizija Vojvodine, 13.Jan.2018, 10:47\nU saobraćajnoj nesreći u petak oko 20 časova u Novom Sadu, kod TC "Merkator" povređena je dvadesetogodišnja devojka. Ona je, po rečima dr Mirjane Bursać, portparola Službe hitne pomoći, sa teškim povredama prevežena u Urgentni centar na reanimaciju.\nOna je, kako nam je potvrđeno u Urgentnom centru, zadobila višestruke povrede i životno je ugrožena. Trenutno je na dijagnostici.\nPo prvim nezvaničnim saznanjima, na devojku je na pešačkom prelazu >> Pročitaj celu vest na sajtu Radio Televizija Vojvodine << naleteo automobil za čijim je volanom bio mlađi muškarac. Nesreća se dogodila na raskrsnici Bulevara cara Lazara i Bulevara oslobođenja, kod autobskog stajališta.\nVozač se, kako saznajemo, kretao Bulevarom cara Lazara i skrenuo je u Bulevar oslobođenja, kada je naleteo na dvadesetogodišnjakinju koja je prelazila kolovoz.\nSrbijaDanas.com: Nesreća u Novom Sadu: Devojka (19) teško povređena na pešačkom prelazu\nB92: NS: Devojka oborena na pešačkom, na reanimaciji\nRadio 021: Devojka teško povređena kod Merkatora


Održana predavanja za studente povodom Svetske nedelje novca\nU okviru Svetske nedelje novca, koja se tradicionalno obeležava svake godine u martu, Agencija za osiguranje depozita je 16. i 17. marta 2016. godine organizovala predavanja za studente Ekonomskog fakulteta u Subotici.\nTokom četiri predavanja, studentima su predstavljene osnove sistema osiguranja depozita, kao i mandat Agencije za osiguranje depozita, odnosno njena uloga u očuvanju finansijske stabilnosti u zemlji. Studenti su pokazali posebno zanimanje za način finansiranja sistema osiguranja depozita i sâm postupak isplate osiguranih depozita u slučaju stečaja/ likvidacije banke. Predstavnica Studentskog parlamenta Subotica Vanja Stankić istakla je da su studenti veoma zahvalni što su imali priliku da upotpune svoje znanje jer su to teme kojima će moći da se bave nakon završenog fakulteta.\nSvetska nedelja novca obeležava se u cilju edukacije dece i mladih o novcu, štednji, zarađivanju, zapošljavanju i preduzetništvu. U programima unapređenja finansijske pismenosti učestvuju škole, univerziteti, državni organi, finansijske institucije, građansko društvo u celini i omladina.


Vulin: Niko nema bolje obučene vojnike - TV ZONA PLUS - HD\nIzviđači na Jastrepcu\nMoguće da neko ima bolje avione, tenkove i skuplje uniforme, ali ne I da ima bolje obučene I upornije vojnike. To kaže novi ministar odbrane Aleksandar Vulin koji posetio izvidjače Kopnene vojske Srbije koji su na obuci na planini Mali Jastrebac kraj Niša.\nMinistar je bio sa načelnikom Generalštaba, generalom Ljubišom Dikovićem, a probali su I neka jela koje su izviđači spremili od namirnica nađenih u šumi.\nNa obuci deo pripadnika izvidjačkih jedinica uvežbava borbu prsa u prsa, gadjanje nožem, savladavanje vodenih prepreka, dejstva iz zasede u pozadini neprijatelja, prikupljanje informacija u pozadini i ishranu u prirodi, saopštilo je Ministarstvo odbrane Srbije.\nPreminuo radnik koji je teško povređen u fabrici u Lučanima\nRadnik fabrike M. I. (55), teško povređen prilikom požara tehnološkog otpada koji se desio pre dva dana u fabrici „Milan Blagojević – namenska“ u Lučanima, preminuo je danas u Vojnomedicinskoj akademiji\nMinistar odbrane Aleksandar Vulin izrazio je najdublje saučešće porodici preminulog radnika. Vulin je ranije danas obišao mesto nesreće u fabrici u Lučanima i razgovarao sa predstavnicima komisije koja se bavi utvrđivanjem uzroka i okolnosti ove nesreće.\nMinistar se potom sastao sa rukovodstvom fabrike i predstavnicima sindikata.\nPodsetimo, požar je izbio u petak uveče ispred pogona za proizvodnju raketnih goriva. U požaru je teško povređen i radnik M. M. (26), za čiji se život lekari i dalje bore.\naleksandar vulin, izviđači, Jastrebac, Ministar vojske\nNiški vatrogasci okitili se olimpijskim srebrom\nBRITANIJA USKRATILA VIZE POLOVINI TEKVONDO REPREZENTACIJE SRBIJE (VIDEO)


U petak, brod imena Maersk Emerald imao je velike probleme sa motorima u blizini egipatskog grada Ismailija, prilikom prolaska kroz kanal. Na svu sreću, ovaj teretnjak nije ostao zaglavljen u Sueckom kanalu kao Ever Given, koji je totalno blokirao pomorski transport marta meseca, tako da je kanal ovoga puta na svu sreću ostao prohodan.\nMaersk Emerald je bez preteranih poteškoća bezbedno otšlepan radi popravke, što je drugim brodovima omogućilo prolaz kroz ovaj zauzeti tesnac bez stvaranja ekonomske katastrofe.\nSa druge strane, ovaj novi incident ponovo je ošamario čitav svet ozbiljnošću problema koji mogu nastati zbog zavisnosti golobalnog komercijalnog transprota od voda ovog uskog pravca, vraćajući gorke uspomene na sve što je ekonomija pretrpela tokom šest dugih dana njegove blokade od strane Ever Given teretnjaka i njegovog zaglavljivanja u zidovima kanala, koje je obezglavilo transport širom sveta u nekoliko sati.\nNakon nekoliko časova Maersk Emerald je ponovo pokrenut, otšlepan sa četiri remorkera i bezbedno usidren radi pristupanju popravkama. U međuvremenu, Ever Given se i dalje nalazi u ovom prosotru, jer je oduzet već gotovo dva meseca od izbijanja krize i njegovog izbavljanja, dok vlasti i vlasnici teretnjaka pokušavaju da izglade situaciju i konačno donesu epilog čitavoj priči.


Izložba ilustracija „Hipermoderni Dante“ premijerno u Beogradu - Plezir\nIzložba ilustracija „Hipermoderni Dante“ premijerno u Beogradu\nPovodom 700 godina od smrti Dantea Aligijerija, oca italijanskog jezika, Ambasada Italije u Beogradu i Italijanski institut za kulturu predstavljaju izložbu Hipermoderni Dante. Ilustracije Danteovog dela širom sveta u periodu od 1983. do 2021. godine koja se održava od 14. aprila do 12. maja u prostorijama Italijanskog instituta za kulturu u Beogradu. Izložba će biti otvorena u sredu, 14. aprila, u 18.30 časova a direktan prenos otvaranja može se pratiti na Jutjub kanalu Italijanskog instituta za kulturu u Beogradu. Izložba će biti otvorena za posetioce od 15. aprila do 12. maja 2021, od ponedeljka do petka od 10.00 do 19.00 časova, a u Beogradu je njeno premijerno izdanje. Nakon Beograda, biće predstavljena publici u Atini, Pragu, Moskvi, Madridu i Londonu.\nDevet serigrafija Toma Filipsa otkrivaju originalni jezik koji sjedinjuje neposrednost pop umetnosti i profinjenu potragu za izražajnim sredstvima. U delima oslikanim temperom Monike Bajzner, prve žene umetnice koja je u celosti ilustrovala Božanstvenu komediju, svaki detalj je brižljivo stavljen pod lupu, što omogućava aktivno promišljanje jedne figurativne tradicije koja u svojoj krajnosti obuhvata i Đovanija di Paola. Mimo Paladino koristi crtež kako bi pronikao u arhaične korene Danteovog speva, iščitavajući Danteove stihove iz ugla vlastite umetničke poetike. Paolo Barbijeri usaglašava tradiciju sa inovacijom, originalne skice u crnom se preobražavaju u konačne raznobojne štampe na kojima su prikazani fantastični prizori sa do sada neviđenim interpretativnim scenarijom. Emilijano Ponci se pak u potpunosti prepušta digitalnom mediju, stvarajući ambijente nadrealne prirode sa uznemiravajućim prizvucima, koji iznova aktualizuju Dantea u jednoj otuđenoj današnjici.\nTAGS: Hipermoderni DantePlezirPlezir magazin


Razočarani Vidal: "Ružan fudbal Atletika nije zaslužio finale" - Sportske.net\nRazočarani Vidal: "Ružan fudbal Atletika nije zaslužio finale"\nVezista minhenskog Bajerna teško je podneo poraz u polufinalu Lige šampiona od madridskog Atletika, pa je "sasuo vatru" ka "Jorgandžijama".\nMurinju hteo da otkine glavu, sada je poslao dirljivu poruku posle pobede!Mančester hoće Francuza po svaku cenu!Bajern zaboravio Juve, pričaju o suđenju!Bajern zaboravio Juve, pričaju o suđenju!A šta je Ćolo Simeone imao da kaže posle Minhena?!\nArturo Vidal nije krio razočarenje nakon ispadanja iz najkvalitetnijeg klupskog fudbalskog takmičenja u Evropi, a ekipu koja ih je izbacila nazvao je "ružnom".\nEkipa Pepa Gvardiole imala je, tokom pirove pobede u Minhenu, čak 72 odsto poseda lopte, a ka golu protivnika šutnuli su čak 33 puta ali na kraju sve to nije bilo dovoljno da se nadoknadi poraz od 1:0 na "Visente Kalderonu", zahvaljujući (ne)spornom pogotku Antoana Grizmana.\nTreći put zaredom Gvardiola i Bajern zaustavljeni su u pohodu na vrh Evrope dva koraka pred kraj, u polufinalu, a Vidal nije mogao da se suzdrži da ne uputi salvu uvreda na račun ovosezonskog dželata nemačke ekipe u Ligi šampiona.\n"Danas je ružni fudbal Atletika igrao protiv najboljeg fudbala na svetu. Jedini put kada su videlu loptu bilo je kada su postigli pogodak", jadikovao je Čileanac.\n"Sanjaće o nama sve do finala. Oni nisu imali loptu, susreli su se sa najboljim timom na svetu, iskoristili su svoje prilike i otišli u finale.\nNajbolji ne pobeđuje uvek u fudbalu, kao danas. Oni nisu zasluženi finalisti.\nMi smo bili superiorni, kontrolisali smo utakmicu ali nismo iskoristili šanse koje smo imali. Altetiko je uradio upravo ono što radi čitave godine u njihovoj ligi, iskoristili su svoje prilike", dodao je Vidal.\nAtletiko će se u finalu, 28. maja u Milanu, susresti sa boljim iz duela između Real Madirda i Mančester Sitija, koji je na programu večeras od 20 časova i 45 minuta. Prvi meč između španskog i engleskog tima završen je bez golova na "Etihadu".\nSimeoneovo pojačanje za titulu, neostvarena želja stiže na zimu?!\nLoša vest za Simeonea pred "finale" LŠ u Salcburgu i derbi sa Realom


Magazin Intermezzo – Odobrena sredstva za zbrinjavanje 2.518 radnika koji su ostali bez posla\nVlada Republike Srpske (RS) odobrila je danas 2.548.469 KM za socijalno zbrinjavanje 2.518 radnika iz 156 preduzeća koji su nakon stečaja ostali bez zaposlenja ili su ispunili uslov za odlazak u starosnu penziju.\nVlada je odobrila i 1.038.468 KM za socijalno zbrinjavanje 492 radnika iz 84 preduzeća u kojima su radnici procesom stečaja ostali bez zaposlenja ili su ispunili uslov za odlazak u starosnu penziju – saopšteno je iz Biroa Vlade RS za odnose sa javnošću.\nZavodu za zapošljavanje RS Vlada je odobrila 530.000 KM s ciljem obezbjeđivanja dodatnih sredstava neophodnih za ostvarivanje prava na osnovu Zakona o zapošljavanju za radnike koji su do sada zbrinuti u skladu sa Osnovama programa socijalnog zbrinjavanja radnika i koji će procesom privatizacije, stečaja i likvidacije ostati bez zaposlenja.\nVlada je na današnjoj sjednici utvrdila Nacrt zakona o ostvarivanju prava na starosnu penziju određenih kategorija osiguranika i Nacrt zakona o veterinarstvu u RS.\nDonesena je i odluka o dodjeli 330.559 KM opštini Bratunac i 43.825 KM opštini Oštra Luka. Vlada je usvojila informaciju o bankarskom sektoru RS od 1. januara do 30. juna, te izvještaj o radu i izvod iz računa Agencije za bankarstvo RS za isti period.\nUsvojen je konsolidovani izvještaj o poslovanju Mješovitog holdinga “Elektoprivreda RS” AD Trebinje od januara do juna 2007. godine, kao i izvještaj o radu i poslovanju “Elektoprivrede RS” – Matično preduzeće AD Trebinje za isti period.\nVlada je prihvatila integralni akcioni plan za smanjenje rashoda “Elektoprivrede RS” za 2007. godinu i informaciju o aktivnostima na izradi Programa zaštite socijalno ugroženih kategorija – potrošača električne energije.\nData je saglasnost na Finansijski plan Investiciono-razvojne banke RS Banjaluka za 2007. godinu i usvojen plan privatizacije državnog kapitala za period od oktobar do decembra ove godine.\nVlada je donijela odluku o dodjeli koncesije preduzeću Banjsko-rekreativni centar “Šeher” AD Banjaluka za eksploataciju termomineralne vode na ležištu “Banja Šeher” Srpske Toplice.\nData je saglasnost za osnivanje Osnovne muzičke škole “Kornelije Stanković” u Ugljeviku, kao i za realizaciju projekta adaptacije i sanacije Doma za penzionere i stara lica Prijedor u objektu stare bolnice.\nVlada je dala saglasnost i za nacrt protokola za projekat promovisanja tržišta rada (ELMO) između Ekonomsko-socijalnog savjeta RS i USAID-ovog Projekta za promovisanje tržišta rada.\nMinistarstvu za izbjeglice i raseljena lica Vlada RS dala je saglasnost za izgradnju “socijalne kuće”, čija je predračunska vrijednost 48.000 KM, a data je saglasnost i za realizaciju projekata iz sredstava raspoređenih po opštinama, interventnih i sredstava za održivi povratak u RS.\nSredstva iz Razvojnog programa dobiće samo održivi projekti\nRadnici u kineskoj industriji igračaka ostaju bez posla


Beogradska nedelja keramike u Majdanu - Dan u Beogradu\nNaslovna » Izlasci » Izložbe » Beogradska nedelja keramike u Majdanu\nBeogradska nedelja keramike\nNada Mandić 17. april 2012. Izložbe Postavite komentar\nBeogradska nedelja dizajna unikatne, upotrebne i dekorativne keramike „Matera“ biće otvorena u DKC „Majdan“ od 23. (19.00) do 27. aprila.\nCeo događaj biće zasnovan, pre svega, na izložbama i radionicama. Na jednoj od izložbi biće predstavljeni radovi 37 domaćih umetnika keramičara na 300 kvadratnih metara, a izložba će imati i prodajni karakrer.\nDruga je zajednička izložba radova dece sa posebnim potrebama i dece koja su učestvovala u radionici keramike „Svet zemlje“ održanoj u „Majdanu“, koja je takođe prodajnog karaktera a sakupljeni novac biće dat kao pomoć kreativnim radionicama dece sa posebnim potrebama i programima inkluzije.\nBiće organizovana i predavanja teoretičara i umetnika o estetskom oblikovanju predmeta, kao i otvorena radionica vajanja u trajanju od dva dana koju će voditi akademske vajarke. (danubeogradu.rs)\nTagovidkc majdan dub izložbe keramika\nPrethodni Kadropolis – slobodna interpretacija filmskih kadrova\nSledeći Eksponati iz Narodnog muzeja u Starom dvoru


BESPLATNO za medicinare: Kurs nemačkog u Focus - u, u toku su prijave\nObjavljeno 17.01.2021. u 12h\nSpecijalizovani kurs nemačkog jezika za medicinske radnike u Centru za strane jezike Fokus počinje u februaru , a prijave su u toku.\nOvaj specijalizovani kurs medicinskog nemačkog je namenjen medicinskim radnicima, koji žele da poboljšaju svoje znanje nemačkog jezika i potraže posao u zemljama koje govore nemački.\nNemački jezik za medicinske – zdravstvene radnike podrazumeva sticanje usko stručnog vokabulara, koji je neophodan za uspešnu komunikaciju sa pacijentima, kao i kolegama lekarima. Nakon završenog ovog specijalizovanog kursa bićete apsolutno u mogućnosti da potpuno samostalno započnete karijeru u zemljama nemačkog govornog područja.\nUsavršavanje nemačkog jezika i pronalaženje posla za medicinare u Nemačkoj je i dalje su mogući uz Centar za jezike Focus.\nUSPEŠNA SARADNJA SA AGENCIJOM IZ BONA\nCentar stranih jezika Focus već više od 6 godina uspešno sarađuje sa kompanijom „Vispero GmbH“ iz Bona, koja je specijalizovana za posredovanje u zapošljavanju medicinskog stručnog kadra u Nemačkoj.\n10 STIPENDIJA ZA SVE NIVOE\nU saradnji sa Centrom za strane jezike Focus iz Zrenjanina, „Vispero“ je obezbedio 10 stipendija za kurseve nemačkog jezika, za nivoe A1, A2, B1, B2. Ideja je da osobe koje dobiju stipendiju, dovedu do B2 nivoa i osposobe ih za rad i život u Nemačkoj.\nCentar za jezike Focus se nalazi u centru Zrenjanina i raspolaže moderno uređenim učionicama\nNASTAVA 3 X NEDELJNO\nČasovi nemačkog jezika se održavaju tri puta nedeljno, u terminima prilagođenim polaznicima. Nastava se organizuje za sve nivoe, od A1 do B2 Pflege. Kursevi su poluintenzivnog karaktera, kako bi polaznici bili u mogućnosti da usklade svoje privatne i poslovne obaveze.\nKursevi će vam omogućiti da unapredite svoje komunikacijske veštine sa pacijentima i kolegama, uz konkretne primere iz struke (uzimanje anamneze, vršenje lekarskog pregleda, informisanje pacijenta…),\n– bez problema popunjavate medicinsku dokumentaciju na nemačkom jeziku (lekarske izveštaje, otpusne liste…)\n– unapredite svoj vokabular i proširite ga medicinskom terminologijom,\n– unapredite gramatičke veštine potrebne za navedene oblasti,\n– saznate detalje o tome kako funkcioniše zdravstveni sistem u Nemačkoj\n– pripremite se za polaganje stručnog ispita.\nTagovi:Focus, kurs nemačkog, Nemački jezik, nemacki za medicinare, posao za medicinare\nVOLIM TE na stranom jeziku koji oboje želite da naučite – 30% za parove


Smart Trike tricikl Dream Team Green cena, cene Srbija, prodaja Beograd Novi Sad Niš\nSmart Trike tricikl Dream Team Green cene\nEPonuda nije internet prodavnica već Vam omogućava da brzo i lako nađete Smart Trike tricikl Dream Team Green po najjeftinijoj ceni. Naš cilj je da kupci budu što bolje informisani o ponudi Smart Trike tricikl Dream Team Green na tržištu Srbije. Vrlo lako nalazite željeni proizvod za kategoriju Autici, tricikli i guralice cene, ne morate da lutate od sajta do sajta za Smart Trike Autici, tricikli i guralice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Smart Trike tricikl Dream Team Green sa PRODAVCEM. EPonuda ne može da garantuje potpunu tačnost specifikacije i slika za Smart Trike tricikl Dream Team Green. Pre kupovine, podatke za Smart Trike tricikl Dream Team Green proverite na sajtu PROIZVOĐAČA.


Kada se priključite Discord serveru, moći ćete da čitate poruke koje drugi učesnici šalju, sami šaljete poruke, a i dobijaćete notifikacije sa tog servera. Ukoliko ne želite više da budete deo nekog servera, lako ga možete napustiti. Ukoliko napustite server, kao što možete da pretpostavite, nećete moći da šaljete ili čitate poruke, a nećete ni […]Pročitaj više\nŠta je internet i kako radi\nSve više vremena provodimo za računarom ili mobilnim telefonom, a tada smo uglavnom na internetu. Internet je postao tako važan deo naših života da je skoro nemoguće vratiti se u vreme pre ovog otkrića bez ozbiljnih posledica po naše društvo. Procenjuje se da dve trećine ljudi na svetu ima pristup internetu, a više od polovine […]Pročitaj više\nLastPass je besplatan program za čuvanje i upravljanje svim vašim šiframa, program čuva šifre na online serveru. Ovaj program vam omogućava da sačuvate sve vaše naloge sa pristupnim lozinkama na LastPass serveru, u AES-256 enkriptovanoj bazi podataka koja će biti zaključana vašom glavnom „Master“ lozinkom. Svim sačuvanim šiframa i login podacima možete da pristupite putem […]Pročitaj više\nWinSCP je besplatan program, otvorenog koda, za bezbedan prenos podataka između lokalnog računara i servera. Predstavlja takozvani SFTP i FTP klijent za Windows operativne sisteme. Program podržava osnovne operacije sa fajlovima, kao što su: preuzimanje (download), slanje (upload), direktno preimenovanje i editovanje postojećih fajlova, kao i kreiranje novih fajlova, simboličkih veza i prečica. Glavne karakteristike ovog […]Pročitaj više\nWAMP je besplatni softverski paket koji vam omogućava da na svom računaru simulirate rad web servera. On u svom sastavu sadrži HTTP server (Apache), server za bazu podataka (MySQL) i interpreter (PHP), tj. sve što je potrebno za interpertaciju i testiranja web sajtova (zasnovanih na Joomla CMS sistemu, WordPressu, Drupalu itd.) ili web aplikacija. Takođe, […]Pročitaj više\nFileZilla je besplatan FTP klijent. Sama reč „klijent“ u IT rečniku, označava program pomoću koga se kačimo na server, a FTP označava protokol pomoću koga radimo transfer fajlova. Dakle, najjednostavnije rečeno, FileZilla je besplatan program pomoću koga možemo da prebacujemo(uploadujemo) fajlove na web server i da ih sa servera skidamo(downloadujemo). Program podržava operacije sa više […]Pročitaj više


Sekulić: Crna Gora stabilna i sigurna za investicije\nTrg jedinstva Italije\nCrna Gora je sigurna, ekonomski održiva i politički stabilna država, sa značajnim potencijalom da nastavi svoj dalji ekonomski rast, kazala je ministarka ekonomije Dragica Sekulić tokom Biznis foruma organizovanog u okviru Samita Zemalja Zapadnog Balkana WB6, koji danas u okviru Berlinskog procesa održava u Trstu.\nOna je takođe kazala da je akcioni plan za formiranje regionalnog-ekonomskog područja prihvatljiv za Crnu Goru u ovom obliku u kojem je sada.\n“Stav Crne Gore po pitanju formiranja regionalnog prostora je veoma pozitivan u ovoj formi u kojoj je sad. On ni u kom slučaju nije alternativa evropskim integracijama, niti je zamjena za članstvo u EU. On samo pomaže zemljama koje nijesu na nivou Crne Gore razvijenje, da svoj investicioni i tržišni okvir unaprijede”, kazala je Sekulić.\nOna je podsjetila da je Crna Gora nedavno postala članica NATO saveza, što je stavlja na listu visoko bezbjednih zemalja. Otvorenost ekonomije je jedna od ključnih vrijednosti Crne Gore, istakla je Sukulić.\nReagujući na izjavu Johanesa Hana koji je rekao da su zemlje regiona iudvostručile robnu razmjenu sa zemljama EU-e, a da u posljednjoj deceniji nije zabilježen privredni rast u regionu, Sekulić je istakla:\n"To znači da je roba proticala između nas, ali nije bilo dovoljno investicija za podizanje privrednog rasta i razvoj privrede u našim zemljama pojedinačno", objasnila je Sekulić.\nGovoreći o biznis ambijentu, Sekulić je kazala da Crna Gora ima efikasan, transparentan i konkurentan poreski sistem, te da se njena investiciona zajednica se sastoji od više od 90 zemalja, a u posljednjih 10 godina priliv stranih direktnih investicija je blizu 20 odsto BDP-a.


Zbog velikog interesovanja javnosti za sve radove na rekonstrukciji i restauraciji spomenika "Pobednik" na Beogradskoj tvrđavi, Zavod za zaštitu spomenika kulture grada Beograda je otvorio Tviter nalog @pobednikSK, na kome će objavljivati sve pojedinosti vezane za ovaj veoma važan projekt. Istovremeno, Zavod će na svom sajtu beogradskonasledje.rs, Fejsbuk stranici i Instagramu @zavodzazastitu redovno pratiti sve aktuelnosti vezane za radove na "Pobedniku".\nZavod za zaštitu spomenika kulture grada Beograda je tokom 2018. godine izvršio uvid i pregled u stanje spomenika, mapiranje oštećenja kamene obloge i bronzane skulpture, detaljno merenje i 3D lasersko skeniranje spomenika. Uvidom u stanje spomenika ustanovljeno je da su oštećenja na spomeniku drastično pogoršana u odnosu na 2016. godinu kada je poslednji put vršena opservacija spomenika.\n"POBEDNIK" OGRAĐEN Građani više ne mogu da mu priđu, a uskoro će ga majstori SKINUTI I ODNETI\nNa osnovu ovih i svih prethodnih ispitivanja Zavod je u saradnji sa Građevinskim fakultetom Univerziteta u Beogradu uradio idejni projekat rekonstrukcije i restauracije spomenika koji podrazumeva statičku sanaciju, restauraciju i konzervaciju bronzane skulpture, restauraciju i konzervaciju kamene obloge stuba i postamenta.\n- Radovi na rekonstrukciji započeli su 2. septembra i planirani rok za izvođenje radova je šest meseci. Trenutno se završavaju radovi na statičkoj sanaciji nakon kojih je planirana montaža skele oko spomenika - kažu iz Zavoda.\nPripremni radovi za rekonstrukciju koja je počela 2. septembra\nČine ga bronzana muška figura sa sokolom u levoj ruci i spuštenim mačem u desnoj, rad je vajara Ivana Meštrovića, kao i postament koji je autorsko delo arhitekte Petra Bajalovića.\nOdlukom o produžavanju rokova ponovo je odložen početak radova na probijanju pružnog nasipa na Novom Beogradu. Izgradnja podvožnjaka koji bi povezao Bulevar umetnosti i Bulevar Crvene armije planirana je za ovu godinu, a posao je pre godinu dana dodeljen konzorcijumu - Energoprojekt niskogradnja, CIP i “Bauwesen”, prenosi stručni portal "Beobuild".\nSutra se pali polovina NOVOGODIŠNJE RASVETE, a večeras će prvi put JEDAN MOST ZASIJATI u novom sjaju\nDruštvo za ulepšavanje Vračara, zajedno sa predsednicima skupština stanara zgrada u Kičevskoj ulici, pokrenulo je inicijativu za obnovu ove ulice u celosti.


Ništa novo i neobično: Nova havarija na toplovodu, deo centra grada bez grejanja · gradski.online\nNišta novo i neobično: Nova havarija na toplovodu, deo centra grada bez grejanja\nKIKINDA- Iz Javnog preduzeća “Toplana” obaveštavaju korisnike da će potrošači u delu centra grada danas ostati bez daljinskog grejanja. Razlog obustave toplotne energije jeste sanacija havarije na Trgu srpskih dobrovoljaca kod kućnog broja 46.\nKako kažu u “Toplani” bez centralnog grejanja od 11 časova ostaju potrošači u ulici Kralja Petra Prvog i na Gradskom trgu, od SDK do zgrade Zemljoradničke zadruge. Ekipe su već na terenu, a završetak radova i normalizacija grejanja se očekuje tokom popodnevnih časova.\nPotrošači regiznirano priznaju da ovakve situacije nisu ništa novo i neobično jer su ove zime havarije na dotrajalim delovima vrelovoda učestale. Od početka ovogodišnje grejne sezone, u celom gradu je evidentirano i sanirano skoro dvadeset kvarova, a nijedna havarija nije trajala duže od 24 sata.\nPrethodnoSrđan Olman nasmejaće vas do suza u Pivnici: “Olman best of”, vidimo se 5. marta\nSledećeBanaćani podesili nišanske sprave: Do četiri medalje u srcu Šumadije


Fudbal – Sport\n25/05/2022 Dejan M. Andrić\nNajmanje 20 osoba, navijača Fejenorda i Rome, ali i policajaca i slučajnih prolaznika, povređeno je u seriji incidenata koji su prethodili finalu Kupa konferencija u Tirani. Proterano 80 Italijana. Navijači Rome i Fejenorda napali su policiju u centru Tirane, javljaju albanski mediji. Na početku serije incidenata navijači Fejenorda su gađali policajce kamenjem i flašama, dok su se na drugom kraju…\nFudbal, Međunarodni fudbal, Vesti, VideoTuča navijačaLeave a comment\nFudbaleri Rome i Fejenorda sastaju se u prvom finalu novoformiranog evropskog klupskog takmičenja Ligi konferencija. Utakmica u Tirani počinje u 21 čas. Pobednik večerašnjeg finala obezbediće plasman u grupnu fazu Lige Evrope naredne sezone. Tim Fejenorda igra četvrto evropsko finale, a u prethodnim je osvajao dva trofeja u Kupu Uefa 1974. i 2002. i jedan u Kupu šampiona 1970. godine.…\nFudbal, Međunarodni fudbal, Vestifudbal, Liga konferencijaLeave a comment\n24/05/2022 Dejan M. Andrić\nOvogodišnja titula je četvrta za španskog trenera u engleskom klubu, a šesta za „građane” u poslednjih 11 sezona. – Razočarani fudbaleri Liverpula… Trener fudbalera Mančester sitija Pep Gvardiola rekao je posle osvajanja šampionske titule u Premijer ligi da je njegova ekipa posebna i da će zbog dobrih rezultata biti upamćena. „Trenutak kada smo postigli gol je sve promenio. Nismo igrali…\nFudbal, Međunarodni fudbal, Vestimancester siti, Pep Gvardiola, premijer ligaLeave a comment\nFudbaler Barselone Osman Dembele nema nameru da produži ugovor sa katalonskim klubom, već želi da nastavi karijeru u nekom drugom timu, prenose španski mediji. Dembele ima ugovor do kraja juna sa Barselonom, ali su čelnici ekipe sa „Nou Kampa“ uvereni da francuski fudbaler ne želi da ostane u Kataloniji. „Šanse da Dembele ode su 95 odsto“, rekao je izvor iz…\nFudbal, Međunarodni fudbal, Vestifudbal, Fudbalski transferiLeave a comment\nGeneralni direktor FK Crvena zvezda Zvezdan Terzić novi je predsednik Upravnog odbora Sportskog društva crveno-belih. Terzić je na tu funkciju izabran jednoglasno na sednici Skupštine, a nasledio je prvog čoveka košarkaškog kluba Nebojšu Čovića. Terzić je istako da je za njega ovo velika čast, ali i obaveza. Zvezdan Terzić je istakao da je fudbalski klub stao na svoje noge, pogotovo…\nBudućnost srpskog sporta, Domaći fudbal, Fudbal, VestiSD Crvena Zvezda, Zvezdan TerzićLeave a comment\nFudbaleri Crvene zvezde, pobedom nad Voždovcem (3:1), osvojili su titulu šampiona Srbije. Zvezda je osvojila petu uzastopnu, a ukupno 33. titulu nacionalnog šampiona. Ako je dileme prošlih meseci bilo, sada je nema – Crvena zvezda je šampion Srbije! Fudbaleri Crvene zvezde savladali su u poslednjem kolu plej-ofa Voždovac sa 3:1 i tako došli do trofeja. Zvezda je, pred gotovo punim…\n22/05/2022 Dejan M. Andrić\nUtakmicama poslednjeg kola plej-ofa Linglong Superlige Srbije biće završena sezona u domaćem šampionatu, ali i odlučen šampion Srbije za 2021/2022. Crvena zvezda i Partizan, dva najveća srpska kluba, bore se za trofej kojem su mnogo bliži crveno-beli. Zvezda zauzima prvu poziciju na tabeli sa 97 bodova, dva više od Partizana, pa joj je protiv Voždovca dovoljan i bod za odbranu…\nFudbaleri Čukaričkog i Napretka u sredu su podelili po bod (0:0). Golova na utakmici Superlige nije bilo, ali zato uzbuđenja na tribinama i te kako jeste. Jedan navijač je posebno privukao pažnju! Naime, jedan navijač se skinuo potpuno go i tako uvećao broj različitih bizarnosti koje smo viđali na tribinama u domaćem fudbalskom prvenstvu!\nDomaći fudbal, Fudbal, VestiBizarno, fudbal, navijaci, sportLeave a comment\n21/05/2022 21/05/2022 Dejan M. Andrić\nFudbaleri Mladosti savladali su Spartak kao domaćini sa 2:1, istim rezultatom Metalac je bio bolji od Radničkog u Kragujevcu, dok je Novi Pazar sa 2:0 slavio u Novom Sadu protiv Proletera. Poznat je rasplet plej-aut faze takmičenja Superlige Srbije. Proleter i Metalac direktno ispadaju u Prvu Ligu, dok će u baražu igrati Novi Pazar i Radnički Kragujevac. Opstanak u Superligi…\nDomaći fudbal, Fudbal, Sport, VestiFK Novi Pazar, FK Radnički 1923, fudbal, Superliga SrbijeLeave a comment


utorak, 15. maj 2018, 23:00\nU Galeriji HAOS izlažu dve umetnice iz Švajcarske - skulptorka Fransoaz Emeneger i slikarka Kristian Hamašer. One će se predstaviti skulpturama koje su svojevrsni crteži u prostoru, kao i crtežima direktno na zidu galerije i na papiru. Naziv zajedničke postavke je "Razgraničenje".\nPremijera predstave "Šuplji kamen" u režiji Tatjane Mandić Rigonat, po tekstu ruskog dramskog pisca Nikolaja Koljade, biće izvedena večeras u Ustanovi kulture "Vuk Karadžić". Više od veka posle Čehova, Nikolaj Koljada piše razgranatu, bujnu komediju "Šuplji kamen" u kojoj se, na jednom od njenih nivoa, poigrava sa motivima i likovima iz Čehovljeve drame "Tri sestre".\nIzložba "Dijanina deca", posvećena najvećoj akciji spasavanja dece u Drugom svetskom ratu, biće otvorena u Velikoj galeriji Doma Vojske Srbije. Dijana Budisavljević, Austrijanka udata za srpskog hirurga Julija Budisavljevića, spasla je od sigurne smrti više od 7.500 srpskih devojčica i dečaka iz koncentracionog logora Jasenovac u Nezavisnoj državi Hrvatskoj. U sistemu logora Jasenovac ubijeno je oko 20.000 srpske, jevrejske i romske dece. Izložba autorke Slađane Zarić je deo projekta "Dijanina deca" koji sadrži i dokumentarni film, koji će uskoro biti emitovan na Prvom programu RTS-a.\nU jednom od prirodnih rezervata peruanskog grada Kuska izložba skulptura popularnih heroja filmova naučne fantastike! Skulpture od drveta, gvožđa i papira u parku nadomak grada neuobičajena su postavka i izložba je izuzetno posećena.\nGošća Kulturnog dnevnika je Ana Petrović, direktorka Noći muzeja, manifestacije koja će po 15. put biti održana na više od 60 lokacija širom Beograda.


Nemačka: Merkel sa ministrima razgovara o vakcinaciji\nTanjug 6. januara 2021. 11:57\nNEMAČKA – Nemačka kancelarka Angela Merkel sazvala je za danas hitan ministarski sastanak kako bi se ubrzao program vakcinacije, u nameri da se spuste tenzije unutar njene vlade, koja je na udaru jer se veruje da je ceo proces isuviše spor.\nSamo nakon što je kancelarka pojačala restriktivne mere, Merkelova će se danas sastati sa ministrima kako bi se napravio plan prema kojem bi se ubrzao proces davanja vakcina, preneo je sajt Blumberg.\nSastanak je sazvan nakon što su visokorangirani članovi njene Hrišćanskodemokratske unije, uključujući ministra finansija Olafa Šolca, doveli pod upitnik njenu strategiju ustupanja nabavke vakcine Evropskoj uniji.\nNa burnom sastanku u utorak, Merkel i lideri 16 pokrajina su se dogovorili da uvedu kontroverzna ograničenja kretanja, oštre kazne za privatna okupljanja i proširenje vremenskog perioda lokdauna najmanje do 31. januara.\nOna je branila strategiju vakcinacije, rekavši da će uskoro stići još doza.


HomeDRUŠTVOŠarčević obišao obrazovne ustanove u Rači i Kragujevcu\n01/06/2020Redakcija BALKAN TVDRUŠTVO, Vesti0\nRača/Kragujevac, 1. jun 2020.\nMinistar prosvete, nauke i tehnološkog razvoja u Vladi Republike Srbije Mladen Šarčević obišao je danas Osnovnu školu „Karađorđe“ u Rači, ocenivši tom prilikom da se ova ustanova dobro pripremila za probni završni ispit.\nŠarčević je ukazao na to da škola poštuje sve preporuke resornog ministarstva u vezi sa sprovođenjem probnog završnog ispita, što se tiče raspoređivanja dece, pripreme nastavnika za dežurstva i drugo.\nOn je napomenuo da učenici osmog razreda sutra polažu probni završni ispit u školi rešavanjem testa iz matematike, dok su danas preuzeli test za srpski, odnosno maternji jezik i kombinovani test.\nPrema njegovim rečima, testovi se ne ocenjuju, već učenici imaju priliku da vide kakav će tip zadataka biti na završnom ispitu.\nU školi se, kako je naglasio, uspešno sprovode i različiti projekti, a matična škola je, kao i isturena odeljenja, opremljena računarskom opremom i internetom.\nU ovoj školi je organizovan i obogaćen jednosmenski rad, a Ministarstvo je izdvojilo i finansijska sredstva za zamenu stolarije u tri izdvojena odeljenja škole, podsetio je ministar.\nOn je u Drugoj kragujevačkoj gimnaziji sa direktorima osnovnih i srednjih škola sa teritorije Kragujevca razgovarao o maloj i velikoj maturi, nastavku reformi, kao i o ulaganju u obrazovanje i infrastrukturu obrazovnih ustanova.\nŠarčević je najavio da će u ovoj gimnaziji, od septembra, u okviru reforme gimnazija, biti uvedeno i novo odeljenje za učenike sa posebnim sposobnostima za scensku i audio-vizuelnu umetnost.\nPo završetku ovog smera, kako je objasnio, učenici će biti dobro pripremljeni za nastavak visokog obrazovanja – studiranje na različitim odsecima umetničkih fakulteta, ali im neće biti uskraćena prohodnost i na studijske programe iz srodnih ili sasvim drugih oblasti.\nMinistar je, zajedno sa gradonačelnikom Radomirom Nikolićem i predstavnicima fakulteta, obišao lokaciju za izgradnju zgrade Filološko-umetničkog fakulteta (FILUM) Univerziteta u Kragujevcu.\nPomenuti fakultet osnovan je 2002. godine i od tada radi u neadekvatnim uslovima, zakupom prostora na različitim lokacijama, u više objekata na drugim fakultetima, srednjim i osnovnim školama.\nU skladu sa tim, Šarčević je naglasio da je jedan od prioriteta Ministarstva ulaganje i u infrastrukturu u visokom obrazovanju.\nPrioritet nam je da 95 miliona evra investiramo u infrastrukturu u visoko obrazovanje, podvukao je on i dodao da se u Kragujevcu završava i studentski dom sa 445 mesta, što je sasvim dovoljno za potrebe ovog univerzitetskog centra.


First Films First – 26. Festival autorskog filma\nUsled pandemije, treći modul profesionalnog trening programa Goethe Instituta First Films First ove godine održaće se onlajn.\nTutori koji će na ovom modulu savetovati učesnike na polju rada sa glumcima su dvoje izuzetnih evropskih autora, Ildiko Enjedi (O telu i duši) i Kristi Puju (Smrt gospodina Lazareskua). Istovremeno, učesnici će nastaviti rad na svojim scenarijima pod mentorstvom jednog od vodećih scenariste i reditelja sa ovih prostora, Srđana Koljevića i dobitnika Srebrnog medveda za najbolji scenario na Berlinskom festivalu, Ditriha Brugemana.\nProgram je namenjen mladim filmskim rediteljima Jugoistočne Evrope koji razvijaju svoje prve dugometražne igrane filmove. First Films First se sastoji od četiri modula, tokom perioda od 10 meseci i omogućava učesnicima da korak po korak razviju svoje filmove kroz različite umetničko-produkcione faze. First Films First se usredsređuje na samo osam učesnika, kako bi omogućio individualni pristup svakom od njih.\nVažan partner u ovom program je Filmski centar Srbije, a ove godine među učesnicima je čak dvoje srpskih autora, Vladimir Tagić i Maša Šarović. Više informacija možete naći na firstfilmsfirst.com


Sloboda za Atifa! Kakvu zaveru sad smeraju Amerikanci i Britanci u Bosni - 30.04.2018, Sputnik Srbija\nSloboda za Atifa! Kakvu zaveru sad smeraju Amerikanci i Britanci u Bosni\nDudaković može da doživi ono što je doživeo i Naser Orić i da na kraju kroz kvazipravni proces bude amnestiran i opran od svega. 30.04.2018, Sputnik Srbija\nanalize i mišljenja, komentari i analitika, balkanske igre bez granica, bosna i hercegovina (bih)\n17:48 30.04.2018 (Osveženo: 16:02 16.11.2021)\n© Tanjug / FOTO FENA/Atif Dudaković\nDudaković može da doživi ono što je doživeo i Naser Orić i da na kraju kroz kvazipravni proces bude amnestiran i opran od svega.\nBivši general i komandant Petog korpusa Armije BiH Atif Dudaković i još 12 osoba uhapšeno je prošle nedelje na području Bihaća pod optužbom za ratne zločine u akciji „Sana 95“. Penzionisani general bošnjačke vojske sumnjiči se za ratne zločine počinjene na teritoriji zapadne Krajine, na području Petrovca, Ključa, Sanskog Mosta i Krupe na Uni. Među uhapšenima je i četiri nosioca „Zlatnog ljiljana“ i jedan član Glavnog odbora SDA.\nJedno je kad hapse Dudakovića, a drugo kada hapse Srbe\n30 April 2018, 07:25\nMeđutim, sud BiH odbio je predlog Tužilaštva za određivanje jednomesečnog pritvora Dudakoviću, pa je on pušten da se brani sa slobode.\nDecenijska instumentalizacija suđenja\nČitava priča oko ratnih zločina, pravih i izmišljenih, hapšenja ljudi ili dizanja optužnica sve vreme otkad je osnovan Haški tribunal, pa posle i lokalni tribunali za ratne zločine, prema mišljenju politikologa Aleksandra Pavića je nažalost odavno instrumentalizovana, a slučaj Dudaković je samo poslednji u tom nizu.\nNaravno, u toj igri su najgore prošli Srbi, napominje taj politikolog, zato što su svi ti procesi i sve te optužnice bili u cilju lociranja krivice da su u stvari oni vinovnici rata i da su počinili najviše zločina.\n„Svaka optužnica koja se podigne protiv bilo koga — Dudaković je jasan primer jer se još 2006. znalo sve, izašao je snimak, a vi ste čekali 12 godina i onda ste počeli proces u predizbornoj kampanji — jeste zapravo politizovana za nečije ciljeve“, posebno naglašava Pavić za Sputnjik.\nOčigledno je da su tu upletene zapadne ambasade i igre oko izbora, konstatuje sagovornik Sputnjika, a sve ostalo su detalji — da li je Dudaković uhapšen sad, pa odmah pušten.\n„Dudaković može vrlo lako da doživi ono što je doživeo i Naser Orić, da na kraju kroz kvazipravni proces bude amnestiran i opran od svega. Videli smo da se to dešavalo sa svih strana, osim sa srpske. Procesi su, ponavljam, politizovani, neverodostojni, bez kažnjavanja pravih krivaca, a ni kazne dosad nisu bile srazmerne, niti je tretman bio srazmeran, niti su brojevi bili srazmerni“, kategoričan je Pavić.\nHapšenje koje šokira Sarajevo: Amerika jednim „udarcem“ hoće da skloni Bakira i Dodika\n27 April 2018, 19:48\nPenzinisani general je upleten u političku igru koja je prvenstveno u funkciji predstojećih izbora na jesen i pokušajima fingiranja i inženjeringa političke scene u BIH, napominje Pavić, a zna se ko tim procesom rukovodi — na prvom mestu američka ambasada, zatim Britanci, pa onda zemlje EU i Turska.\nCilj znaju samo Ameri i Britanci\nPitanje je kom političkom akteru na nivou čitave BiH ovakva situacija sa Dudakovićem najviše odgovara, kaže Pavić i dodaje da će zavisiti od toga kako se bude spinovalo.\n„Recimo, ako se ustane u odbranu Dudakovića, to može da donese i donosi sigurno političke poene na muslimanskoj strani onima koji ga brane. Ne verujem da to može da naudi nekom osim ako bi se javno uoči izbora počelo govoriti o komandnoj odgovornosti i o tome da je Dudaković u stvari primao naređenja od Alije Izetbegovića, pa bi to tada direktno uplelo i Bakira“, rezonuje Pavić.\nUkoliko se bude insistiralo na takvom scenariju, Pavić smatra da to može da bude znak Izetbegoviću da je njegovo vreme isteklo, ili da malo spusti loptu ili da se primiri.\nDudaković: Rat nije završen, samo je prestala pucnjava\n30 Maj 2017, 12:30\n„Opet, sve je dozirano i puno toga će zavisiti od procene u američkoj i britanskoj ambasadi, u razgovorima koji će biti vođeni u četiri oka. Isto tako, može da bude i u cilju zadovoljenja srpskog javnog mnjenja, mada mislim da je srpsko javno mnjenje u Republici Srpskoj dovoljno sazrelo da shvati da ovakve poteze ne treba da shvata ozbiljno i da se dešavaju baš u vreme izborne kampanje“, precizira svoje stanovište Pavić.\nSve zajedno, prema Pavićevom mišljenju, deluje kao pomalo očajnički potez zapadnih sponzora ovakve kakva jeste BiH da opet malo zamute vodu, da postigne kratkoročne ciljeve, da neke disciplinuje, da proba da pošalje poruke nekim drugima, a u stvari je sve jedna ista igra koju viđamo nekoliko poslednjih godina i to suštinski nije ništa posebno novo.


U Srbiji još 137 obolelih, moguće ograničenje rada noćnih klubova\nU Srbiji je u protekla 24 sata registrovano još 137 obolelih od koronavirusa, pa je ukupan broj zaraženih 13.372. Preminula je još jedna osoba, ukupan broj žrtava je 264, navodi se na sajtu Covid19.rs\nPrema dostupnim podacima, porastao je i broj aktivnih slučajeva na 954, a i broj pacijenata na respiratoru povećan je na 24.\nPorast broja obolelih beleži se i u Vojvodini, gde je proteklih nedelja broj obolelih bio jednocifren, a sada se opet broje u desetinama, saopštila je Pokrajinska vlada. Kako se navodi u saopštenju, pre tri dana bilo je 13 novih slučajeva, dan kasnije 30, a u sredu su registrovana 24 nova slučaja zaraze.\nPovodom aktuelne epidemiološke situacije, epidemiolog i član Kriznog štaba Predrag Kon rekao je da se oseća zabrinuto jer raste broj obolelih--\nOn je za N1 istakao da su žarišta u Novom Pazaru i Beogradu, prvenstveno zbog proslava i povratka studenata u domove.\n"U principu, sva ova prenošenja vezana su za proslave, bila je proslava Bajrama, posle se nadovezalo na predizborne aktivnosti, tamo gde su bile i gde su bile masovne, moglo je doći do prenošenja, sami izbori nisu bili neka ozbiljna pretnja, jer su organizovani sa zaštitnom opremom", kaže Kon.\nU vezi sa aktuelnom epidemiološkom situacijom razmatra se ponovo ograničavanje rada noćnik klubova, rekla je zamenica direktora Instituta Batut Darija Kisić Tepavčević.\nOna je za TV Pink rekla da je najviše obolelih od Kovida 19 među mlađom populacijom, te da se mora primeniti "nepopularna mera" ograničavanja rada noćnih klubova jer je reč o najvećem rasadniku infkecije.\nPosebno je rizično, kako je istakla, to što mnogi od mladih koji izlaze, žive u kući sa starijim osobama ili hroničnim bolesnicima.\nOdbacila je mogućnost uvođenja vanrednog stanja, ali je istakla da se moraju poštovati mere - nošenje maske u zatvorenom i držanje distance - i da svako mora da se ponaša kao da je potencijalno zaražen.\nU Srbiji su dozvoljena okupljanja sa neograničenim brojem ljudi u otvorenom i zatvorenom prostoru, igraju se utakmice sa publikom, održan je teniski turnir u Beogradu. Nedugo posle toga, domaćin turnira, srpski teniser Novak Đoković objavio je da je pozitivan na koronavirus.\nZbog rasta broja obolelih, Krizni štab je odlučio da propiše obavezno nošenje maski u gradskom i međugradskom prevozu i da preporuči nošenje maski u zatvorenim prostorijama, uz obavezno držanje fizičke distance.\nNagli epidemijski skok u Srbiji, 143 novozaražena


pink.rs | Radojičić: Kandidovaćemo Beograd za Zelenu prestonicu Evrope\nGradonačelnici Beograda i Ljubljane, Zoran Radojičić i Zoran Janković, potpisali su danas pismo o saradnji i prenošenju znanja i iskustava između dva grada, a u vezi kandidature Beograda za Zelenu prestonicu Evrope.\n- Cilj pisma o saradnji koji smo danas potpisali je da Beograd dobije status 'Zelene prestonice Evrope', a da nam Ljubljana, prenoseći svoja iskustva, u tom cilju pomogne - rekao je Radojičić, nakon potpisivanja pisma u Gradskoj kući Ljubljane.\nLjubljana je 2016. dobila nagradu Zelena prestonica Evrope, a Radojičić kaže da Beograd ima ogroman potencijal da takođe dobije tu nagradu za koju će se, najavio je, ove godine i kandidovati.\n- Ljubljana je četiri puta aplicirala za tu nagradu i tek iz četvrtog puta je dobila, što govori da je to proces. Želim da istaknem da ćemo mi uložiti sav napor da dobijemo taj status i da ćemo ove godine konkurisati za tu poziciju, ali i da ćemo, ukoliko ne uspemo sada, biti uporni i narednih godina da dostignemo naš cilj da Beograd postane 'Zelena prestonica Evrope' - dodao je Radojičić.\nRadojičić sa ambasadorom Slovenije o saradnji u turizmu (FOTO)\nRadojičić i Šid o ekonomskoj saradnji, ekologiji, projektima


Operacija bebe - u maminom stomaku! - Bebac.com\nOperacija bebe - u maminom stomaku!\n01.03.2018. / Izvor: Politika.rs\nJoš jedan dokaz da su medicina i lekari pravi čudotvorci\nRođenje sina Leksi i Džošue Rojera medicinski tim Dečje klinike u Teksasu pratio je sa strepnjom i pitanjem da li je operacija izvedena dok je beba bila u stomaku uspela: čim je mališan, rođen sa gotovo četiri kilograma, pomerio noge i stopala – znali su da je intervencija dala rezultate i da će zahvaljujući njoj dečak kojem je pretilo oštećenje kičmenih nerava hodati. Muška beba porodice Rojer rođena je 13. januara u 5.35 ujutru a njegov grleni plač i živahni pokreti ruku i nogu dok je ležao na stomaku ulili su nadu da je reč o zdravom novorođenčetu.\nOva beba 27. septembra prošle godine operisana je u stomaku mame koja je tada bila u šestom mesecu trudnoće. Intervenciji je prethodila dijagnoza teškog oblika spine bifide, defekta kod kojeg se kičmena moždina ne zatvara u potpunosti, što može dovesti do velikih oštećenja kičme, komplikovanih infekcija ali i paralize.\nIstraživanja su pokazala da ovakva vrsta operacije, koja se izvodi pre rođenja, daje bolju šansu detetu da kasnije samostalno hoda, nego ako se intervencija obavlja kada se beba rodi, piše „Njujork tajms”. U većini slučajeva prenatalna hirurgija zahteva otvaranje materice, ali Leksi i Džošua Rojer izabrali su eksperimentalnu intervenciju. Od prvog saznanja da njihov potomak ima spinu bifidu, ovaj bračni par je konsultovao stručnjake u potrazi za najefikasnijim načinom lečenja. Preporučena im je metoda razvijena u Dečjoj bolnici u Teksasu koju izvode ginekolog dr Majkl Belford i pedijatar hirurg Vilijam Vajthed sa timom lekara. Prilikom intervencije napravili su male rezove u materici kroz koje su ubacili minijaturne instrumente i kameru kako bi intervenciju mogli da obave prateći svaki potez na velikom ekranu. Hirurška intervencija koja je još u fazi eksperimenta omogućava ženi da iznese trudnoću do kraja i da se porodi prirodnim putem. Izbegavanjem otvaranja materice smanjuje se rizik od prevremenog porođaja.\nPo oceni stručnjaka, defekt na dečakovoj kičmi bio je izuzetno komplikovan, ali uspeli su da ga saniraju tokom dvosatne operacije. Ipak, rezultat intervencije nisu mogli da znaju sve do njegovog rođenja. Iako je operacija uspela, mali Rojer morao je na novi hirurški zahvat: pregledom je utvrđeno da rez na dečakovim leđima napravljen tokom operacije u majčinom stomaku nije zatvoren. Zbog toga se beba našla na operacionom stolu samo tri sata posle rođenja.\n„Nikada nisam video ovako uspešno operisan teški defekt, a još veće je čudo da se beba tako pokreće odmah po rođenju, to je fantastično”, rekao je dr Lari Holijer, glavni hirurg u Dečjoj bolnici u Teksasu.\nStručnjaci upozoravaju da operacija fetusa ne može da izleči spinu bifidu, ali može da smanji onesposobljenost deteta. U slučaju tek rođenog dečaka porodice Rojer vreme će pokazati prave rezultate intervencije izvršene nad fetusom u materici.


Generalni direktor RTS-a ponovo nije izabran, raspisan novi konkurs | NDNV\nDragan Bujošević obavljaće tu funkciju do okončanja ponovo raspisanog konkursa.\nUpravni odbor Javne medijske ustanove Radio-televizije Srbije nije doneo odluku o izboru generalnog direktora RTS-a, jer nijedan od kandidata nije dobio potrebnu većinu glasova.\nIz tog razloga, kako se navodi u saopštenju koje prenosi RTS, Upravni odbor je raspisao novi konkurs za imenovanje generalnog direktora javnog medijskog servisa.\nDosadašnji vršilac dužnosti generalnog direktora Dragan Bujošević obavljaće tu funkciju do okončanja ponovo raspisanog konkursa.\nDragan Bujošević od 5. maja, kada mu je istekao petogodišnji mandat, obavlja funkciju vršioca dužnosti generalnog direktora RTS-a, a u međuvremenu su bila raspisana dva konkursa na kojima nije bio izabran novi generalni direktor.


Leonardo: "Imam i dalje ponude, prelazni rok nije gotov, ALI..." - Sportske.net\nLeonardo: "Imam i dalje ponude, prelazni rok nije gotov, ALI..."\nOvo "ali" mnogo znači navijačima Partizana. Leonardo još uvek nije 100% rešio šta će se desiti, ali navijači crno-belih mogu da se nadaju najboljem ishodu.\nUroš Đurđević je u REPREZENTATIVNOJ formi! Ovo je njegova najnovija majstorija!Partizan u velikom stilu završio pripreme! Evrogol za kraj!Demanti iz Superlige, nema odlaganja!Poluvreme - Partizanu poništen gol, a onda je imao i mnogo sreće!''Bleki'' o derbiju: ''Huk sa Juga razbija tremu u paramparčad!''\nLeonardo je definitivno najbolji igrač Partizana iz prvog dela sezone. Brazilski fudbaler je postao ljubimac navijača za kratko vreme, istakao je da je ovo najbolja sezona u njegovoj karijeri i da ga je Partizan vratio u život.\n"Ovo jeste najbolja sezona u mojoj karijeri do sada. Srpska liga nije kao ruska ili ukrajinska, ali je veoma teška, jer igrate protiv organizovanih odbrana iz utakmice u utakmicu", rekao je on.\nPored toga, istakao je da jedva čeka derbi i da mu je najdraži gol koji je postigao u karijeri upravo onaj za pobedu u derbiju.\n"Najvažniji gol u mojoj karijeri do sada je u derbiju.\nJedva čekam tu utakmicu, jako sam motivisan. Lakše ću igrati u toj utakmici jer sada znam šta me čeka na terenu, žao mi je što se ne igra u prvom ili drugom kolu."\nLeonardo je govorio i o svojoj poziciji na terenu, istakao je da se oseća daleko bolje na levoj strani, ali da isto tako dobro igra i na poziciji napadača. Pored toga, prokomentarisao je njegovu saradnju sa Urošem Đurđevićem.\n"Nas dvojica možemo da održimo ovakav nivo, iako ja imam neke bolove, ali to nije ništa strašno. Možda možemo i da se poboljšamo", istakao je Brazilac.\nOno što je najzanimljivije navijačima Partizana, svakako su ponude koje je imao tokom ovog prelaznog roka.\n"Imam ponude raznih klubova koje ne bih izdvajao, ali zadovoljan sam što sam ostao u Partizanu. Ivica Iliev i navijači su me ubedili da treba da ostanem, mada još u nekim zemljama traje prelazni rok i još nije završena stvar. Uglavnom, ako ostanem, to se neće odraziti na moje igre", rekao je Leonardo.\nPogledajte i celokupan intervju snimljen od strane SOS kanala.


SRAMOTA Tuča na tribinama, letele baklje i stolice! Kome je do fudbala?!\nBačena je mrlja na 148. večiti derbi, a da utakmica između fudbalera Crvene zvezde i Partizana nije ni počela - uoči samog početka došlo je do velikih nereda i tuče navijača na tribinama stadiona "Rajko Mitić".\nMeđutim, onda je došlo do nereda na Severu i ispred stadiona. Navodno, navijači Partizana su ispred istočne tribine uspeli da umaknu obezbeđenju, što je bio dovoljan znak da se "delije" sa dna Severa zalete ka gore u nameri da izađu napolje.\nSudija Milorad Mažić odlučio je da povuče ekipe sa terena dok se situacija na tribinama ne smiri, što je drugi korak ka otkazivanju meča.\nTreći i poslednji je otkazivanje, do čega će doći ako se ne smire neredi na tribinama "Marakane". Kada ovakve slike dominiraju, fudbal ni ne treba da se igra u Srbiji, dok se neke stvare iz korena ne promene.\nLAKA POBEDA Zvezda prvi put u sezoni sačuvala mrežu i osamila se na vrhu! /VIDEO/\nFudbaleri Crvene zvezde pobedili su Voždovac sa 3:0 u 4. kolu Superlige, pa su se osamili na vrhu tabele. Uz to, prvi put su sačuvali mrežu od početka sezone, u osmoj utakmici.\nKokeza za Blicsport o srpskom fudbalu: Voleo bih Radonjića u A timu, Siviću menadžeri sastavljali ekipu\nČeta Slavoljuba Muslina se posle septembarskih pobeda nalazi u predvorju Svetskog prvenstva, a predsednik Fudbalskog saveza Srbije Slaviša Kokeza u razgovoru za Blicsport bez zadrške priča šta je ključ uspeha u kvalifikacijama za Mundijal, otkriva kojeg igrača bi voleo da vidi u nacionalnom dresu, ali i šta misli o Sergeju Milinkoviću Saviću.\nKako Milojević trenira crveno-bele: Stoj sa tegovima, pa juriš u kontru /FOTO/\nFudbaleri Crvene zvezde odradili su prvi jutarnji trening na Zlatiboru u sklopu priprema za sezonu 2016/2017.\nMihajlović bi da opet radi u Italiji: Čim završim sa "orlovima", eto me!\nSelektor fudbalske reprezentacije Srbije Siniša Mihajlović izjavio je da želi da se vrati u italijanski fudbal.\nĆurčić više nije selektor Srbije, "orlove" napustio i Savo Milošević\nRadovan Ćurčić i Fudbalski savez Srbije sporazumno su raskinuli ugovor, pa bivši trener Javora neće više biti selektor "orlova", odlučeno je posle sastanka odbora za hitna pitanja FSS.\nFudbalski klub Trajal, na čijem čelu je Vladan Gašić, najstariji sin Bratislava Gašića, direktora BIA i bivšeg ministra odbrane, ubedljivo je osvojio prvo mesto u Zoni „Zapad“ i obezbedio plasman u Srpsku ligu Istok.\nKoroman i Tošić propuštaju revanš meč sa Partizanom\nCrvena zvezda će u revanš meč polufinala Kupa sa Partizanom ući oslabljena za dva najiskusnija igrača.\nU novoj epizodi serijala Crvene zvezde pod nazivom "Legende Marakane" predstavljen je golman koji je kao kapiten imao čast da podigne pehar evropskog šampiona 1991. godine - Stevan Dika Stojanović.